1 FƏLSƏFƏ ÇAĞDAŞ DÜnyamizda\nYüklə 131.17 Kb.\nölçüsü 131.17 Kb.\n1-6. FƏLSƏFƏ ÇAĞDAŞ DÜNYAMIZDA\nƏlbəttə, fəlsəfə ağlın qüdrəti,\nBir də ürəklərin saf məhəbbəti!\nSon illərdə ölkəmizdə fəlsəfi fikir elə bil ki, yenidən doğulur və bu yeni nəfəsin səbəbi, heç şübhəsiz, yeni əsrdə və ya yeni minillikdə deyil, müstəqillik amilində axtarılmalıdır.\nLakin nə qədər təəccüblü olsa da, müstəqilliyin ilk illərində fəlsəfi fikirdə inkişaf əvəzinə, bir tənəzzül və durğunluq müşahidə olunmağa başladı. İqtisadiyyatda, elmdə, təhsildə azadlıqdan sui-istifadə, qərarlaşmış strukturların dağıdılması halları fəlsəfədən də yan ötmədi. Bir sıra başqa istiqamətlərdə olduğu kimi, fəlsəfə də də konturları görünməyən bir azadlıq dəryasına qərq oldu. Uzun illər ərzində fikirləri məngənədə saxlayan, yaradıcı fantaziyaya meydan verməyən ideoloci qəliblər sındırıldıqdan sonra azad və nəhayətsiz fikir dünyasına qədəm qoyarkən keçirdiyimiz sevinc hissləri tezliklə dibi görünməyən, sərhədləri müəyyənləşməmiş bu nəhayətsizliyin doğurduğu əsrarəngiz bir qorxu ilə müşayiət olundu. Həmişə nədənsə yapışmağa məcbur olan, divarları özünə bələdçi seçən kor adam sərhədsiz, geniş meydanda oriyentiri itirdiyi kimi, azadlığa çıxmış fəlsəfi fikir də büdrəməmək üçün yenidən köhnə qəliblərin qırıntılarından yapışmağa çalışdı.\nMüasir Azərbaycanda fəlsəfənin inkişafı üçün, bir tərəfdən Qərb fəlsəfi fikrinin açdığı geniş asfalt yolla getmək, digər tərəfdən, əsasən qonşu müsəlman ölkələrindən daxil olan dini fəlsəfi biliklərə yiyələnmək kimi əlavə imkanlar açılmışdır. Üçüncü bir yol isə kommunist ideologiyasından əl çəkmiş Rusiya ilə elmi-fəlsəfi əlaqələri bərpa etməkdən ibarətdir ki, əhalinin rus dilini bilməsi və rusdilli fəlsəfi kitabların və dövrü mətbuatın Azərbaycanda geniş yayılması bu yolun imkanlarını xeyli artırır.\nLakin biz ona görə müstəqillik əldə etməmişik ki, yenə də kimləri isə təqlid edək. Azərbaycan fəlsəfi fikrinin öz siması, öz problematikası, öz dəst-xətti olmalıdır. Mütləq ruha gedən yol milli ruhdan keçməlidir. Lakin bunun üçün əvvəlcə milli özünüdərk tələb olunur ki, bu vəzifənin də ictimai miqyasda yerinə yetirilməsi milli fəlsəfi fikrin inkişafından kənarda mümkün deyil.\nCəmiyyət boşluğu sevmir və yaranmış sosial-idraki vakuum həqiqi fəlsəfi fikirlə dolana qədər bura çoxlu psevdofəlsəfələr, saxta «tədqiqatlar» daxil oldu. Azərbaycan elminin strukturunda fəlsəfə üçün ayrılmış yeri tutmaq, kvotaya yiyələnmək üçün müxtəlif çeşidli cəhdlər göstərildi. Bu sahədə yazılan dissertasiya işlərini və kitabları nəzərdən keçirsək yaranmış real vəziyyəti daha aydın təsəvvür edə bilərik. Qərbə pəncərə açılmasına baxmayaraq, dil baryeri hələ də qaldığından Qərbi Avropanın fəlsəfi həyatına daxil olmaq bir yana dursun, müvafiq fəlsəfi ədəbiyyatın orijinaldan tərcüməsinə də hələ ki, rast gəlinmir.\nAzərbaycanlı filosofların, şübhəsiz, planetin hər bir sakini kimi ümumbəşəri ideyaların, dünya fəlsəfi fikrinin inkişafında iştirak etməyə, beynəlxalq fəlsəfi ictimaiyyətin birgə tədqiqatlarına qoşulmağa mənəvi haqları vardır. Lakin bunun üçün əvvəlcə müvafiq elmi-fəlsəfi mühit yaranmalıdır. Əgər biz həqiqətən Qərb dəyərlərinə, o cümlədən Qərb fəlsəfi fikrinə yiyələnmək istəyiriksə, fəlsəfə klassiklərinin əsərləri Azərbaycan dilinə tərcümə olunmalı və onların şərhi və təhlili istiqamətində tədqiqatlar aparılmalıdır.\nDüzdür, dəqiq elmlər sahəsində Azərbaycan alimləri dünya elmində gedən proseslərə, qismən də olsa, qatıla bilirlər. Çünki riyaziyyat və təbiətşünaslıq bütün dünyada eynidir. Hər bir xalqın, hər bir ölkənin öz riyaziyyatı, öz elmi ola bilməz və qapılar hamı üçün açıqdır. Burada dil baryeri də xeyli zəifdir; çünki riyazi dil və elmi terminologiya universal olduğundan, dəqiq elmlərdə tərcümələr daha adekvat olur. Fəlsəfədə isə problematika fərqi ilə, milli mentalitet fərqi ilə yanaşı, dil baryeri də olduqca mühüm bir amilə çevrilir. Fəlsəfəyə azca da olsa bələd olanlar dilin nə dərcədə ağır olduğunu, yəqin ki, bilirlər. İnsanlar, hətta öz dilində də fəlsəfənin mürəkkəb üslubuna uyğunlaşmaqda çətinlik çəkirlər. Belə olduğu halda, milli fəlsəfə tədqiqatçılarının dünya fəlsəfi fikrinin inkişaf prosesinə qatılması xeyli çətinləşmiş olur.\nLakin çətinlik bundan ibarət deyil. Ümumi fəlsəfi problemlərlə yanaşı, milli fəlsəfi problemlər də vardır ki, onların ümumbəşəri bilik kontekstində tədqiqi ilə biz özümüz məşğul olmasaq, heç kim məşğul olmayacaq. Yəni fəlsəfədə riyaziyyat və təbiətşünaslıqdan fərqli olaraq, müəyyən avtonomluq da vardır. Bu hal daha çox dərəcədə artıq fəlsəfədən ayrılaraq nisbi müstəqillik əldə etmiş konkret fəlsəfi elmlər sahələrində, sosiologiyada, politologiyada, fəlsəfə tarixində və s. özünü göstərir.\nFəlsəfi biliklər sisteminin öyrədilməsi, əslində gərək zaman oxunda, tarixi müstəvidə həyata keçirilsin. Əvvəla, insanlar ümumiyyətlə mədəniyyət tarixinin tərkib hissəsi kimi dünya fəlsəfi fikrinin korifeyləri haqqında məlumata malik olmalıdırlar. Necə ki, hər bir ziyalı musiqiçi olmasa da – Bethoven, Çaykovski, Ü.Hacıbəyov haqqında, rəssam olmasa da – Rafael, Rembrant, Van Gog, Pikasso haqqında, ədəbiyyatçı olmasa da Homer, Nizami, Şekspir, Viktor Hüqo haqqında müəyyən məlumatlara malikdir, eləcə də Sokrat, Aristotel, Bəhmənyar, Con Lokk, Kant və onların ideyaları haqqında müəyyən bilgilərə malik olmaq «mədəni adam» olmağın əsas şərtləri sırasına daxildir. Digər tərəfdən, ideyaların inkişaf tarixini bilmədən sivilizasiyanın da tarixini mənimsəmək mümkün deyil.\nİkincisi, fəlsəfi biliklər elmdən fərqli olaraq zaman keçdikcə köhnəlmir. Əgər fizikada, riyaziyyatda hər bir yeni nəsl əvvəlki nəslin çiyinləri üzərində qərar tutursa, fəlsəfədə sonra gələnlər əvvəlkilərlə yanaşı dayanmaq məcburiyyətindədir. Bu gün sıravi bir fizik Nyutondan daha çox bildiyi halda, fəlsəfə üzrə ən məşhur akademikin belə fəlsəfəni Aristoteldən daha yaxşı bildiyini düşünmək sadəlövhlük olardı. Biz bu gün də Platonu, Aristoteli, Hegeli çətinliklə başa düşür (əgər başa düşürüksə) və onların baş vurduğu dərinliyə girməyə cəsarət göstərmirik.\nFəlsəfə klassikləri bizim müasirlərimizdir. Görünür, ona görədir ki, fizika ilə məşğul olan alimlər özünə rahatca «fizik» deyə bilir, amma fəlsəfə ilə məşğul olanlar özü haqqında «filosof» deməyə çəkinirlər.\nFəlsəfə sahəsində tədqiqatlar aparmaq, yeni söz demək çox çətindir. Çünki burada birbaryer var. Hər fəlsəfə klassikinin düzəliş etməyə, başqasının sistemi daxilində yeni söz deməyə isə sadəcə mənəvi haqqımız yoxdur. Yeni fəlsəfi sistem yaratmaq isə çox çətindir və bu baryeri ancaq fitrən filosof olanlar keçə bilərlər.\nFəlsəfənin rolu və əhəmiyyəti haqqında danışarkən müxtəlif fəlsəfi nəzəriyyələr haqqında məlumatla, fəlsəfi biliklərin sistemli təqdimatı ilə yanaşı, fəlsəfi düşüncə qabiliyyətinin formalaşdırılması məsələsi nisbi müstəqil bir vəzifə kimi ayrılıqda nəzərdən keçirilməlidir. Belə ki, ola bilsin, müxtəlif fəlsəfi təlimləri öyrənmək heç də hamıya lazım deyil. Lakin fəlsəfi düşüncə tərzi təfəkkür mədəniyyətinin arylımaz tərkib hissəsidir və hamı üçün faydalı ola bilər.\nFərdi fəlsəfi düşüncələr, insanın dünyadakı gözəllik və harmoniya təzahürləri qarşısındakı heyrətindən doğan suallar, insanın özü ilə və dünya ilə təkbətək söhbətləri – kamilliyə aparan yolun məqamlarıdır. Bu məqamlar özünü maddi dünyadan ayıran, fərqli bir mahiyyətin təmsilçisi olduğunu dərk edən və özündə dünyaya qarşı dura biləcək bir mənəvi güc, ideya qaynağı tapan və bu qaynaqdan müntəzəm surətdə bəhrələnərək daim kamilləşən, dünya ilə, cahan ilə tən gələn və nəhayətdə, bu «cahana sığmayan» insan-filosofun və ya sözün həqiqi mənasında insanın, böyük hərflə İnsanın həyat məqamları, idrakın əzablı və möhtəşəm addımları, mənəvi yüksəliş yaşantılarıdır. Heyrətdən başlanan idrak yolunda əzab və sevincin, eşq və kədərin vəhdət məqamları…\nƏsl böyük həyatın heyrətdən başlandığını etiraf edən Qərb fəlsəfi fikri, təəssüf ki, 500 il əvvəl Füzulinin poetik zirvəyə qaldırdığı heyrətdən başlanan məhəbbət və idrak fəlsəfəsindən hələ də xəbərsizdir. Azərbaycan fəlsəfi fikri Avropa üçün hələ də açılmamışdır. Nəinki Avropa, biz heç özümüz də vaxtilə yaratdıqlarımızı özümüzə qaytarmağa nail olmamış, onları inkişaf etdirmək bir yana dursun, sadəcə müasir fəlsəfi fikir kontekstində yenidən mənimsəyə bilməmişik. Təəssüf ki, heyrətdən başlanan, məhəbbətdən keçən və fəlsəfi idraka yüksələn mənəvi-əqli inkişaf yolunda son mərhələni unutmuş, neçə əsrlər boyu elə məhəbbətdət də ilişib qalmışıq və bəzi rəmzləri hərfi mənada təfsir etdiyimzdən, ulularımızın böyük ideyalarını da yarımçıq mənimsəmişik. Əbu-Turxanın məlum rubaisində deyildiyi kimi:\nFəlsəfə elmlərindən fərqli olaraq, maddi dünyanın obyektiv qanunauyğunluqlarını öyrənməklə məşğul olmur. Düzdür, bir çox filosoflar fəlsəfənin başqa elmlərdən fərqini sadəcə miqyasla izah etməyə çalışırlar. Yəni, konkret elmlər dünyadakı hadisələrin bu və ya digər qismini və cəhətlərini öyrəndiyi halda, fəlsəfə bütövlükdə dünyanı, onun ən ümumi qanunauyğunluqlarını öyrənirmiş… Belə olduqda fəlsəfə son nəticədə yenə də elmlər sırasına daxil edilir. halbuki, fəlsəfə ümumiyyətlə elmdən fərqli olmaqla dünyanı (maddi dünya nəzərdə tutulur) öyrənmək vəzifəsini qarşısına qoymur. Fəlsəfənin predmeti dünyadan kənara çıxır və özünü mənəvi bir varlın olaraq dünyadan ayırmış insanın dünya ilə münasibətini əks etdirir. Elm obyektiv dünyanı, insansız (mənsiz, mənəvi faktorsuz) dünyanı öyrəndiyi halda, fəlsəfə məhz insanlı dünyanı, insaniləşmiş, rəmziləşmiş dünyanı öyrənir. İncəsənət də dünyanı ifadə edir, bədii obrazlarla, rəmzlərlə «əks etdirir». Lakin burada söhbət elmdəki mənada inikasdan deyil, ideya-estetik yaşantıdan gedir.\nƏdəbiyyat, incəsənət, elmə nisbətən fəlsəfəyə daha yaxındır. Elmdən fərqli olaraq ədəbiyyat və incəsənət bütün xalqın istifadəsinə verildiyi kimi, fəlsəfə də bütövlükdə xalqın dünyagörüşünün formalaşmasında əhəmiyyətli dərəcədə iştirak edir. Lakin burada fəlsəfənin iki müxtəlif səviyyəsindən söhbət getdiyi nəzərə alınmalıdır. Peşəkar fəlsəfə, elmi-fəlsəfi araşdırmalar, təbii ki, geniş kütlələr üçün nəzərdə tutulmur. Lakin fəlsəfi düşüncə tərzinin, ideya-mənəvi yaşantı vərdişlərinin bütün insanlara aşılanması çox önəmlidir. Hər bir insan özünü maddi dünyadan ayırmağı, cari hadisələrin fövqünə qalxmağı, həyata böyük ideallar mövqeyindən baxmağı öyrənməlidir. Həm də bunu başqalarının nəsihətləri şəklində deyil, kənardan təsir kimi deyil, özünün fərdi mənəvi-psixoloci yaşantısı kimi mənimsəməlidir. Bizim məqsədimiz insanlara sadəcə fəlsəfi biliklər öyrətmək yox, fəlsəfi düşüncə tərzini mənimsətməkdir ki, hər bir insan öz mənəvi-intellektual potensialının verdiyi imkan çərçivəsində filosoflaşa bilsin, İnsanlaşa bilsin. Gənclərin mənəvi tərbiyəsini didaktikanın, pedaqogikanın öhdəsinə buraxmaq böyük sadəlövhlükdür. Əgər insanlar dünyanın ahəngini duya bilməsə, təbii gözəllik qarşısında heyrətlənməsə, öz daxili mənəvi güc qaynağını kəşf etməsə, öz mənəviyyatını dünya ilə təmasda özünüdərk və refleksiya yolu ilə daim təkmilləşdirməsə, kənarda ülvi olan, gözəl olan nə varsa hamısının, əslində, öz daxilində olanların təzahürü, ikinci həyatı olduğunu dərk etməsə, yəni özünə genetik imkan şəklində təbiətən xas olan potensial mənəvi kamilliyi, müqəddəslik duyğusunu aktivləşdirməsə, canlandırmasa, özünün həyat tərzinə, fəaliyyət prinsiplərinə çevirməsə – təkcə kənar bilikləri öyrənməklə kifayətlənsə – insan bəlkə bilikli ola bilər, lakin kamil olmaz, alim ola bilər, lakin İnsan olmaz.\nMənəvi kamilləşmə yolunun, İnsanlaşma yolunun yeganə böyük bələdçisi olan fəlsəfi təfəkkür tərzinə necə yiyələnmək olar? Necə etmək olar ki, uşaqlara fitrən xas olan fəlsəfi düşüncə qabiliyyəti, mahiyyətə varmaq, cəsarətli suallar vermək cəhdləri standart, normal təfəkkür qəliblərinə salınaraq sıradan çıxmasın, yaşlı nəslin təslimçi və praqmatik düşüncəsi uşaqların üsyankar idrak qanadlarını qırmasın? Gənclərimizin təlim-tərbiyəsini bu istiqamətdə necə yenidən qura bilərik? Min illər boyu ata-babalarımızdan bizə həm də genetik olaraq miras qalmış böyük mənəvi sərvətləri kənardan öyrənməklə yanaşı, öz daxilimizdə necə aşkar edə bilərik? Özümüz mənən yüksəlmədən övladlarımızın tərbiyəsini «müasir tələblər səviyyəsində» necə qura bilərik?\nBircə şeyi nəzərə almaq lazımdır ki, bu gün Avropada aşkar şəkildə etiraf olunsa da, olunmasa da onların qazandığı nailiyyətlərdə fəlsəfi düşüncə tərzinin rolu böyük olmuşdur. Təsadüfi deyil ki, hələ Siseron fəlsəfəni xeyirxahlığın bələdçisi, həyat müəllimi adlandırırdı. Bütövlükdə antik sivilizasiya fəlsəfi düşüncə üzərində qərar tutmuşdu. Avropanın ikinci böyük inkişaf dövrü, renessans da fəlsəfi düşüncəyə qayıdışdan başlanır. Yeni dövrün bütün siyasi-hüquqi və mədəni-mənəvi dəyərlər sistemi də, demokratiya, insan haqları, beynəlxalq dəyərlər sistemi də, demokratiya, insan haqları, beynəlxalq hüquq normaları da fransız maarifçi filosoflarından, Con Lokdan, Kantdan qidalanır. Bu gün biz bu dəyərlər sistemini Avropadan hazır şəkildə götürməyə çalışırıq. Bu yaxşıdır. Lakin öz fəlsəfi fikir qaynaqlarımıza qayıtmaqla biz həmin dəyərlər sisteminə təfəkkürün təbii inkişaf yolu ilə də gəlib çıxa bilərik. Onda milli-ictimai şüurla demokratik dəyərlər sistemi arasında müşahidə olunan müəyyən ziddiyyətlər də təbii yolla aradan götürülmüş olar.\nFəlsəfi düşüncə tərzi fərdi-mənəvi inkişaf üçün, insanın kamilləşməsi üçün nə dərəcədə lazımdırsa, fəlsəfi biliklər sistemi, elmi-fəlsəfi tədqiqatlar da cəmiyyət üçün, dövlət quruculuğu üçün, ictimai-siyasi və sosial-mədəni təşkilatlanma üçün bir o qədər vacibdir.\nÖlkə miqyasında subyekt kimi ayrı-ayrı fərdlər deyil, dövlət çıxış edir. Başqa sözlə, dövlət sadəcə müəyyən inzibati funksiyaları həyata keçirən siyasi qurum olmayıb, həm də düşünən, öz fəaliyyətini müəyyən bir ideya əsasında quran və bu ideyanın müəllifi, daşıyıcısı və icraçısı olan bir qurumdur. Yəni, dövlət sadəcə siyasi subyekt olmayıb, həm də fəlsəfi subyektdir. Xalqın, millətin strateji inkişaf konsepsiyasının hazırlanması, milli maraqların beynəlxalq miqyasda təmsil olunması və qorunması, bundan öncə isə milli maraqların məhz nədən ibarət olduğunun müəyyənləşdirilməsi bu fəlsəfi subyektin əsas funksiyalarıdır.\nBütün ölkələrdə dövlətin müxtəlif sahələrdəki mövqeyini, vəzifələrini müəyyən edən, onun ideya təminatçısı olan xüsusi qurumlarla (strateji inkişaf institutları və s.) yanaşı, nisbi müstəqil fəlsəfi tədqiqatların aşkar və qeyri-aşkar milli dövlətçilik yönümü daşıması və nəticə etibarı ilə bütün xalqın intellektual potensialının da bu məqsədə xidmət etdiyi şəksizdir. Lakin bu xidmət təşkil olunmalıdır. Məhz buna görədir ki, milli fəlsəfi fikrin dövlətçiliyə xidmət etməsi əslində ictimai təşkilatlanma dərəcəsindən asılıdır. Avropa ölkələrində bu proses artıq ictimai şüur səviyyəsində öz əksini taparaq qeyri-aşkar müstəviyə keçmişdir. Azərbaycan da Avropalaşma prosesində bu yolu keçməlidir. Lakin biz bu yolu kiminsə yedəyində, başqalarının ideyasını, buyruğunu sadəcə yerinə yetirməklə yox, bu ideyanı özününküləşdirməklə, daha doğrusu, «Avropa evi» ideyasının milli ideya ilə vəhdətinə nail olmaqla keçmək istəyirik. Birlik, vəhdət proseslərin sonunda, icra mərhələsində deyil, ideya təməlində, fəlsəfi məfkurə səviyyəsində əldə edilməlidir. Bu baxımdan, sivilizasiyaların qarşılıqlı özünüdərki, Şərq və Qərbin özünəməxsusluğu və sintezi, düşüncə tərzləri arasındakı eyniyyət və fərqin üzə çıxarılması çox önəmlidir.


NATO da Qəzzafinin öldüyünü günam edir » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nÜsyançılar Liviya diktatoruna növbəti zərbəni vurdu\nLiviyada Qəzzafi rejiminə qarşı yerli və beynəlxalq əməliyyatlar davam edir. Ötən gün diktatora bağlı silahlılar həftələrdir mühasirədə saxladıqları və mütəmadi hücumlar təşkil etdikləri Liviyanın üçüncü böyük şəhəri Misratada məğlubiyyətlə üzləşiblər.\nÜsyançılar Qəzzafi əsgərlərinin mühasirəsini yarararaq Misrata hava limanını ələ keçiriblər. Şahidlərin sözlərinə görə, yüzlərlə Qəzzafi əleyhdarı Misrata küçələrində bir-birini təbrik edərək havaya yaylım atəşi açıb. Diktatora sadiq hərbçilərin qoyub qaçdığı tank və zirehli texnika yandırılıb. Dünənə qədər Misratanın əksər hissəsi Qəzzafi qüvvələrinin nəzarətində idi.\nBundan başqa, dünəndən etibarən Qəzzafi rejiminə qarşı NATO komandanlığı altında\naparılan hərbi əməliyyatların birinci mərhələsi başa çatıb. Bu barədə NATO təmsilçiləri məlumat verib.\nOnların sözlərinə görə, əməliyyatın ikinci mərhələsi zamanı Liviya diktatoruna bağlı hərbi\nqərargahlar bombalanacaq. Təmsilçilər Müəmmər Qəzzafinin fiziki məhvinə yönəlik əməliyyatların istisna edildiyini növbəti dəfə xatırladıblar.\nBu arada, koalisiya qüvvələrinin italiyalı təmsilçisi general Klauidio Qabellini Liviya diktatorunun yoxa çıxdığını təsdiqləyib. Onun sözlərinə görə, Qəzzafinin harada olduğuna və onun yaşayıb-yaşamadığına dair NATO qüvvələrində heç bir məlumat yoxdur.\nAvropa Birliyi isə Liviyada üsyançıların nəzarətində olan Benqazi şəhərində nümayəndəlik açmaq niyyətindədir. Təşkilatın xarici siyasət üzrə ali komissarı Ketrin Eşton Avropa Parlamentində çıxışı zamanı bildirib ki, bu addım Liviyanın müxalifət administrasiyası sayılan Keçid Milli Şurasının fəaliyyətinə kömək olacaq.\nDünya liderləri İstanbulda Qəzzafinin taleyini həll etdi\nSaadi Qəzzafi qisas üsyanına başlayır\nNATO təyyarələri Misrata yaxınlığında hədəflərə havadan hücum edib\n13 may 2011 14:05\n13 may 2011 08:40\nTwwwwwwwwwk xebere gore\n13 may 2011 05:55\n12 may 2011 22:51\nolseydi gunahsiz insanlarin cani qurtarardi,twk\n12 may 2011 21:19\nsalanklar haniya ey millet\n12 may 2011 21:17\nolsun camatin cani qurtarsin da\ntskk edirem xebere gore\n12 may 2011 21:05\nILK SERH MENDEN TWK OXUDUM DESEM YALAN OLAR MARAQLI DEYILDI


17 İyun 2019, 20:31\nAutizm xəstəliyi adətən 3 yaşından öncə başlayır və ömür boyu çəkir. Münasibət problemləri yaradan və beynin inkişafına maneə olan xəstəlik növüdür.\nMedicina.az xəbər verir ki, bu zaman beyinin müxtəlif bölgələri bir arada çalışa bilmir. Belə uşaqlar insanlarla əlaqə qurmaqda çətinlik çəkirlər. Erkən diaqnoz və müalicə bu münasibət çətinliyinin azalmasında təsirli olur.\nYaranma səbəbi tam olaraq bilinmir. Bəzi elm adamları bunun genetika ilə bağlı olduğunu düşünür, ancaq hazırda məhz hansı genin buna səbəb olduğu araşdırılır.\nBəzi araşdırmalar isə buna müəyyən dərmanların səbəb olduğunu vurğulayırlar.\nBəs autzim xəstəliyinin əlamətləri nədir?\nAutizmdə aşağıdakı əlamətlərin bəziləri yüngül və ya şiddətli şəkildə özünü göstərir. Hər bir simptomun təsiri də digərindən fərqli ola bilər.\n-Diqqət toplamaq çətinliyi olur ki, bu zaman da gözünü bir nöqtəyə dikərək ya baxa bilmir, ya da bu çox az halda olur.\n-Autizmli uşaqlar ətrafa qarşı maraqsızdırlar.\n-Adı səsləndiyi zaman reaksiya vermirlər.\n-Ya hədsiz hərəkətli, ya da hərəkətsiz olurlar.\n-Bəziləri təmasa icazə vermirlər və xoşalmırlar.\n-Bir ortama daxil olduqları zaman əksər zaman insanları deyil, cansız varlıqları seçirlər.\n-Təqlid bacarıqları olmur.\n-Söylənənləri tutuquşu kimi təkrarlayırlar.\n-Uyğunsuz məqamda gülə bilərlər.\n-Streotipləri var (Əl çırpma, tullanma, öz ətrafında dönmə, barmaq uclarında yerimək və s. kimi).\n-Oyuncaqlarla gərəkdiyi kimi oynamırlar\n-Hər zaman eyni oyunlara üstünlük verirlər.\n-Bəziləri çox inadkardır.\n-Bəziləri hətta soyuğa, istiyə qarşı reaksiya veməyə bilər.\nValideynlər hansı yaşdan etibarən uşağının digərlərindən fərqli olduğunu anlaya bilərlər?\nKörpənin ikinci ayında heç bir dinləmə və göz təmasının olmaması\n4-5 aylarda ana, ataya qarşı sevincli səslə və ya gülərək qarşılıq verməmək\n8-9 aylarda qarşılıqlı münasibət qurmamaq\nÖzü işarət etmək yerinə digərinin əlindən istifadə edərək nəisə göstərmək\n12 ayda ən az bir-iki kəlmə ilə də olsa münasibət qurmamaq\n2 yaşında təqlid oyunu oynamamaq\n36-48 aylarda kim, harada, nə üçün suallarına cavab verməmək\nBəs müalicə necə aparılır?\nMüalicənin ilk məqsədi münasibət bacarıqlarını maksimum ikişaf etdirməkdir. Erkən diaqnoz və müalicə uşaqların inkişafına kömək olur.\nMövzu ilə bağlı Medicina.az-a açıqlama verən defektoloq loqoped Şəfəq Məmmədovanın sözlərinə görə, autizm sindromu olan şəxsə diaqnoz qoyulduqdan sonra təlimlərə başlanılmalı və sosial həyata rahat və asan adaptasiya olmaqları üçün çalışılmalıdır.\n"Göz təması qurmaq üçün kömək edəcək təlimçi ilə işə başlamaq lazımdır. Şəxsin alıcı dili qabiliyyəti olmalıdır. Biz onların sözlərin mənasını dərk etməsinə yardımçı oluruq. Məsələn, çalışırıq ki, inək dediyimiz zaman bunu anlaya bilsin və ya səsini çıxara bilsin və ya alma dedikdə bunu anlasın ki, qarşısında iki şəkil olduğu zaman meyvəni tanıya bilsin. Bundan sonra artıq danışmaq təlimlərinə başlayırıq. Belə uşaqların diqqətini toplaya bilməsi üçün anlatmaq istədiyimiz mövzunu 2, 3 hətta 5 dəfə də deyə bilərik, yetər ki, fikirlərini cəmləşdirsin. Bu zaman istədiyimiz nəticəni əldə edə bilərik”, - deyə Məmmədova bildirib.\nLoqoped autizm sindromlu uşaqların yaşıdları kimi normal həyat yaşaya biləcəyini də vurğulayıb:\n"Belə şəxslər də digər sağlam insanlar kimi həyatlarına davam edə bilərlər. Sadəcə müəyyən dövrlərdə yenidən köməkçi təlimə ehtiyacı ola bilər. Uşaqlıqdan yeniyetməlik dövrünə keçilən zaman uşaqların hər birində dəyişikliklər olur ki, həmçinin belə sindromlu şəxslərə də biz dəstək oluruq”.\nBu təlimlərin qiymətindən də bəhs edən Şəfəq xanım Türkiyədə daha baha olduğunu qeyd edib:\n"Azərbaycanda bir seans ortalama 20 manat, Türkiyədə ortalama 150 tl-dir. Həftədə ən az 40 seans olaraq uşağın diaqnozu qaldırılana qədər gərək duyulur”.\nAmerikalı Pediatr Akademiyası da uşağın xarakterinin və davranışlarının inkişafı üçün təlimlərin vacib olduğunu bildirərək bəzi əsas strategiyalar toplusunu media vasitəsilə valideynlərə tövsiyə edib:\nDavranışı inkişaf etdirən təlim - Bunun üçün uşaq ilk olaraq pozitiv dəstək görməlidir. Daha sonra özünə kömək və sosial bacarıqlar təhsilini almalıdır. Artıq tətbiq ediləcək analiz, otistik münasibət əngəlli uşaqların müalicə və təhsili, duyğusal inteqrasiya kimi müxtəlif müalicə növləri var.\nXüsusi terapiyalar – bunlar danışmaq, məşq və fiziki terapiyalardır. Bunlar autizmi idarə edəcək vacib nüanslardır və hər biri uşağın müalicəsinin mərhələlərinə daxil edilir. Bu onların daha yaxşı danışa bilməsi, bacarıqlarından daha yaxşı istifadə edə bilməsi üçün istifadə edilir.\nMəşq terapiyası autizmli uşaqların duyğulardan (görmə, eşitmə, toxunma, iyləmə) gələn məlumatı daha idarə edilə biləcək yollarla istifadə edə bilməsinə kömək edir.\nTəəssüf ki, bu vəziyyətdə uşaq qədər validyenlər də həm maddi, həm mənəvi cəhətdən çox əziyyət çəkirlər. Bəzən isə diaqnozu gizlədirlər və övladlarını sosial həyata adaptasiya etməkdənsə, daha da kənarlaşdırırlar.\nBəs bu zaman psixoloqlar necə davranmağı məsləhət bilirlər?\nMedicina.az-a məsələ ilə bağlı danışan psixoloq pedaqoq Zeynəb Əyyubovanın sözlərinə görə, belə görünsə də, əslində bu halı valideynlər gizli saxlamırlar:\n"Valideynin övladı dünyaya gəlib. Ən inkişaf edən dövrüdür və o bu xəbəri alır ki, "övladım autizmdir”. Bu onun gizləmə problemi deyil. Sadəcə bunu qəbul etməmək, beyninə həkk etməmək problemini yaşayırlar. Özlərini şüuraltı inandırmaq istəyirlər ki, mənim övladımda heç bir problem yoxdur. Valideynlərə səslənərək demək istərdim ki, çalışdığınız qədər səbrli olun.”\nZeynəb xanım həmçinin psixoloqların belə uşaqlarla çalışma prosedurundan da bəhs edib:\n"Psixoloq kimi yanaşsam deyə bilərəm ki, elə autizm növləri var ki, onlarla əmr formasında, elələri var ki, sakit tonda danışmaqla nələrisə düzəltmək olur. Yəni hər uşağın xarakterinə görə, psixoloqlar müxtəlif formalarda işləyir.


26 Noyabr 2021 21:41 (UTC+04:00)\nAznews.az xəbər verir ki, birgə bəyanatda deyilir:\nBiz, Azərbaycan Prezidenti İlham Əliyev, Ermənistan baş naziri Nikol Paşinyan və Rusiya Prezidenti Vladimir Putin 26 noyabr 2021-ci il tarixində Soçidə görüşdük və Dağlıq Qarabağ münaqişəsi zonasında hərbi əməliyyatlara son verən 9 noyabr 2020-ci il və regionda iqtisadiyyat və nəqliyyat əlaqələrinin açılması ilə bağlı 11 yanvar 2021-ci il bəyanatlarının icrasının gedişatını müzakirə etdik.\n9 noyabr 2020-ci il və 11 yanvar 2021-ci il bəyanatlarının bütün bəndlərinin bundan sonra da ardıcıl icra edilməsinə və ciddi riayət olunmasına bağlılığımızı təsdiq etdik.\nRusiya sülhməramlı kontingentinin regionda vəziyyətin sabitləşməsində və təhlükəsizliyin təmin olunmasında vacib töhfəsini qeyd etdik.\nAzərbaycan-Ermənistan sərhədində sabitliyin və təhlükəsizliyin yüksəldilməsi, Azərbaycanla Ermənistan arasında dövlət sərhədinin delimitasiyası və demarkasiyası ilə bağlı birgə komissiyanın yaradılması üzrə iş aparılması ilə bağlı addımların atılması barədə razılığa gəldik.\n11 yanvar 2021-ci il bəyanatına uyğun olaraq regionda bütün iqtisadi və nəqliyyat əlaqələrinin açılmasının vacibliyi ilə bağlı yaradılan üçtərəfli işçi qrupun fəaliyyətini yüksək qiymətləndirdik. Regionun iqtisadi potensialının üzə çıxarılması məqsədi ilə tezliklə konkret layihələrə başlanılmasının vacibliyini vurğuladıq.\nRusiya bundan sonra da Azərbaycanla Ermənistan arasında münasibətlərin normallaşması, Azərbaycan və erməni xalqı arasında etimad mühitinin formalaşması, eləcə də regionda mehriban qonşuluq münasibətlərinin qurulması üçün lazımi yardımı edəcək.


Tələbələr Yelo Bank-dakı təcrübələrindən danışıb - Frame.az\n08/10/2021 09/10/2021 aquaviridis\t0 Comments\tFrame.az, Ülviyyə Ədalətqızı, Yelo Bank\nYelo Bank bacarıqlı və parlaq peşakarlara üstünlük verdiyi kimi, istedadlı, amma təcrübəsi olmayan gəncləri də düşünərək onlar üçün əlverişli karyera imkanları yaratmağa çalışır. Bunun üçün,gələcəkdə karyerasını bank sahəsində qurmaq istəyən tələbələr üçün təcrübə proqramı təşkil olundu. Ölkəmizin bir neçə universitetindən seçilmiş tələbələr proqramın sonunda öz təəsuratlarını bizimlə bölüşdü. İştirakçıların fikirlərini sizinlə də paylaşmaq istəyirik:\n«Təcrübə proqramı zamanı yeni və fərqli insanlar tanıdım,həmçinin Yelo bankın yaratdığı innovativ mühitdə çalışmaq imkanı qazandım. İş prosesində yaxından iştirak edərək bankın müştərilərə təqdim etdiyi xidmətin keyfiyyətinə necə önəm verdiyinin canlı şahidi oldum.»\nQeyd edək ki, Yelo Bank gələcəkdə də gənclərlə bağlı müxtəlif tədbirlərin həyata keçirməsini planlaşdırır.\n← “AZSIĞORTA” ASC 31 ədəd səhmin geri satın alınmasını reallaşdırıb\nSon sutkada Azərbaycanda koronavirus infeksiyasından 1196 nəfər sağalıb →


Dövlət qulluqçularına əmək haqlarının ödənişi zamanı yeni yanaşma tətbiq ediləcək.\nXezerxeber.az-ın məlumatına görə, bu məsələ "Dövlət qulluqçularının əməyinin ödənilməsi sistemi haqqında" yeni qanun layihəsində öz əksini tapıb.\nƏmək və əhalinin sosial müdafiəsi nazirinin müavini Mətin Kərimli deyib ki, mövcud qanunvericilik bazasının təkmilləşdirilməsinə ehtiyac var. Onun sözlərinə görə, dövlət qulluğu sahəsində maaşlar özəl sektorla müqayisə oluna biləcək səviyyədə müəyyən ediləcək.\nDövlət İmtahan Mərkəzinin Direktorlar Şurasının sədri Məleykə Abbaszadə isə bildirib ki, mövcud qanunvericilikdə dövlət qulluqçularının qiymətləndirilməsi sistemi olsa da, dövlət qulluqçusunun fəaliyyətinin nəticəsi onun əməkhaqqına heç bir təsir göstərmir. Dövlət qulluqçularının motivasiyalarının artırılmasının vacibliyini vurğulayan Məleykə Abbaszadə qeyd edib ki, hazırda dövlət və özəl sektor arasında həm peşəkar kadrlar, həm də əmək haqqı baxımından fərq var.\nBu arada, "Azərbaycanın dövlət qulluğu sistemində islahatların davam etdirilməsinə dəstək" adlı Tvinninq layihəsinin bağlanış mərasimi keçirilib.\n9473 dəfə oxunub


Bu il Azərbaycanda uşaqlara ən çox qoyulan adlar – SİYAHI – LUXLİFE.AZ\nƏdliyyə Nazirliyi 2015-ci ilin 9 ayı ərzində Azərbaycanda doğulan uşaqlara ən çox qoyulan adların siyahısını açıqlayıb.\n“LuxLife” xəbər verir ki, oğlan adları arasında ən çox populyarlıq qazanan ad Yusifdir. Belə ki, 9 ay ərzində doğulmuş oğlan uşaqlarından 2380 nəfərə Yusif adı verilib. Daha çox qoyulan oğlan adlarının arasında Əli (1686), Hüseyn (1668), Murad (1033), Məhəmməd (1006) adları da var.\nQız adları arasında populyarlıq qazanan ad Zəhra adıdır. Belə ki, 9 ay ərzində 2348 nəfər Zəhra adı verilib. Yeni doğulan qız uşaqlarına verilən adlar arasında üstünlük təşkil edən digər adlar isə Nuray (1699), Fatimə (1507), Aylin (1194), Zeynəb (1128), Ayan (1033) adlarıdır.\nQız adlarından ən az qoyulan adlar isə Gülər, Əsmər və Arzu adlarıdır. Belə ki, son beş ildə doğulan qız uşaqlarından 1397 nəfərə Gülər, 1364 nəfərə Əsmər, 1304 nəfərə isə Arzu adı verilib. /mənbə: apa.az/\nHarmonal balansı bərpa et ! 10 QƏDİM RESEPT! BUNLAR 100% İŞLƏYİR!


Fevralın 23-də Azərbaycan Müəllimlər İnstitutunda Azərbaycan Respublikası əsir və itkin düşmüş, girov götürülmüş vətəndaşlarla əlaqədar Dövlət Komissiyası və AMİ ilə birgə "Vətənpərvərlik tərbiyəsinin formalaşmasında və Azərbaycan həqiqətlərinin yayılmasında ictimaiyyətin rolu" mövzusunda respublika konfransı keçirildi.\nTədbiri giriş sözü ilə AMİ-nin rektoru, professor Aqiyə Naxçıvanlı açaraq bildirdi ki, keçirilən konfransın məqsədi Ermənistan-Azərbaycan Dağlıq Qarabağ münaqişəsinin tarixinə nəzər salaraq təcavüz zamanı törədilmiş soyqırımı, etnik təmizləmə, terror, insanlığa və bəşəriyyətə qarşı digər cinayətlər, o cümlədən, əsir və girovlarla münasibətdə beynəlxalq hüquq normalarının pozulması ilə bağlı faktların ictimaiyyətin, xüsusən tələbə-gənclərin diqqətinə çatdırmaqdır. Ən vacib vəzifələrdən biri tələbə- gənclərdə vətənpərvərlik və vətəndaşlıq hisslərinin möhkəmlənməsinə, formalaşmaqda olan gələcək nəsillərin bu cinayətlərdən xəbərdar olaraq düzgün nəticələr çıxarmasına nail olmaqdır. Həm də təcavüz zamanı Ermənistan ordusu və terrorçu qrupları tərəfindən törədilmiş cinayət əməllərinin ölkə və beynəlxalq ictimaiyyətin diqqətinə çatdırılması üçün təbliğat işlərinə geniş yer vermişdir.\nAMİ-nin ixtisasartırma və yenidənhazırlanma fakültəsinin dekanı Telman Haqverdiyev, Azərbaycan Respublikası əsir və itkin düşmüş, girov götürülmüş vətəndaşlarla əlaqədar Dövlət Komissiyasının işçi qrupunun rəhbəri Firudin Sadıqov və başqaları çıxış edərək ermənilər tərəfindən Azərbaycan ərazisində törədilmiş terror-təxribat faktlarından ətraflı danışdılar.\nSonra erməni əsirliyindən azad olmuş Bəxtiyar Nağıyev döyüş zamanı əsir düşməyindən və əsirlikdə olduğu müddətdə başına gələn işgəncələrdən ürəkağrısı ilə danışdı.\nTədbirin sonunda Azərbaycan torpaqlarında ermənilərin törətdikləri vəhşiliklərə aid film göstərildi.


Qışda qurudlu xingal yeməyin ayrı ləzzəti var - Resept\nGözəl yurdumuzun hər bölgəsinin özünəməxsus təamları var, hər birinin də xüsusi dadı, ləzzəti var. Qərb zonasının da xüsusilə də Tovuz rayonunun əsas məşhur yeməyi üstü toyuqlu, qurudlu xingaldır. Bilirəm ki, çoxları xingalı çox sevirlər, elə mən də. Amma hər kəs bu yeməyi heç də dadlı bişirə bilmir. Bu zonanın zəhmətkeş xanımları bu yeməyə xüsusi dad qatırlar sanki.\nHazırlanması üçün əvvəlcə una lazımi miqdarda duz və 1 yumurta qatılaraq bərk xəmir yoğrulur, kündələndikdən sonra isə yayılır. Yaxşı olar ki, xingalın üstünə tökəcəyiniz sousu əvvəlcədən hazırlayasınız.\nBunun üçün əvvəlcə kənd cücəsi suda qaynadılır(adi toyuqla bişirəndə bir o qədərdə dadlı olmur, nəinki kənd cücəsi ilə), daha sonra soöan iri şəkildə doğranaraq yağ-soğan hazırlanır. Qaynadılmış kənd cücəsidə ona əlavə edərək birlikdə bişirilir, duz əlavə etməyi də unutmayın.\nÇoxları bəlkə də qurudun nə olduğunu bilmirlər, qurud süzmədən hazırlanır. Xingal üçün isə qurud xırda-xırda doğranır və üstünə ilıq su tökülərək əzilir. Böyük bir qazanda qaynaması üçün su qoyulur və dördkünc formada kəsilmiş xəmir su qaynaya -qaynaya suya tökülür. Bir-bir töküb iri qaşıqla qarışdırmaq lazımdır ki, yapışmasın.\nBişdikdən sonra aşsüzəndən süzülür, üstünə cücə və qurud əlavə olunduqdan sonra, vəssalam, xingal hazırdır. Nuş olsun!


“İrana gedən yol Ermənistanı ABŞ sanksiyalarına məruz qoyacaq”. Bu sözləri “Baku Netvörk” Ekspert Şurasının rəhbəri, fəlsəfə doktoru Elxan Ələsgərov deyib.\n“Bildiyiniz kimi, Avropa Birliyi Dünya Bankı ilə birgə Şərq Tərəfdaşlığı ölkələrinə infrastruktur layihələri çərçivəsində təxminən 13 milyard avro ayırıb. Belə ki, İrəvana Şimal-Cənub magistralındakı Artaşak-Aqarak yolunun çəkilməsi və s. üçün ümumilikdə 732 milyon avro dəstək göstəriləcək. Hesab edirəm ki, İrəvan hər zaman olduğu kimi bu dəfə də məqsəddən yayınacaq və 15 il bundan öncə hazırlanan planı - Ermənistanın şimalından İran sərhədinə yolun çəkilməsini nəzərdə tutan layihəni reallaşdırmağa və onun üzərindən qazanc əldə etməyə cəhd edəcək”.


Türkiyə millisində çalışmış, 26 il vətəndən uzaq qalmış azərbaycanlı... » Football-plus.az\n23 iy 12:12idman\nÜzeyir Hacıyev: “Heç bir məşqçi bilə-bilə idmançıya dopinq içirməz”\nYaxınlarda iştirak etdiyim yas mərasimlərinin birində qələbəlik idi. İnsan izdihamı müşahidə olunan “Mərasim evi”ndə gəlib-gedən bir ağsaqqalla görüşürdü. Biri hal-əhval tutur, digəri Türkiyədəki, Kosovodakı durumla maraqlanır, sanki kişidən müsahibə götürürdülər. Hiss edirdim ki, tanınmış adamdı, idmanla məşğul olan şəxsdi.\nÖyrənəndə məlum oldu ki, 68 yaşlı Üzeyir Hacıyev vaxtilə ağırlıqqaldırma ilə məşğul olub, daha sonra hakimlik edib. Sonradan Türkiyəyə köçüb və uzun müddət orda yaşayıb. Yaxınlaşıb söhbət etdim, müəyyən məlumatlar topladım, yekunda nömrəsini aldım ki, bir-iki günə zəng vuraram, danışarıq.\n- Söhbətdən belə başa düşdüm ki, azərbaycanlı olsaz da, uzun illərdi vətəndən kənarda yaşayırsız.\n- Azərbaycanda anadan olmuşam, burda böyümüşəm. 1992-ci ildə ailəmlə birgə Türkiyəyə köçdüm. Həyat yoldaşım, iki oğlum, nəvələrim – hamımız o vaxtdan Türkiyədə yaşayırıq. Bir ildi başqa ölkədə yaşayıram, işləyirəm.\n- Uzun illər ağır atletika ilə məşğul olmuşam, sonradan hakimlik etdim. 2005-ci ildən isə bu idman növündə məşqçi kimi fəaliyyət göstərirəm. Vaxtilə Türkiyə millisində çalışırdım, hazırda Kosovo yığmasındayam. Ötən il Kosovodan Türkiyə Ağır Atletika Federasiyasına müraciət edib, onlara mütəxəssis göndərməyi xahiş etdilər. Kosovoda yaxşı idmançılar var, ağır atletikada inkişaf etmək istəyirlər. Həm idmançı, həm də məşqçi hazırlamaq üçün Türkiyədən kömək istəmişdilər. Federasiya rəhbərliyi 20 məşqçi arasında seçim apardı, yekunda mənim adımı göndərdilər. Və beləcə, birillk müqavilə bağladıq.\n- Bu idman növünə gəlişiniz yadınızdadı?\n- Əlbəttə, yadımdadı. Uşaq yaşlarımdan bütün idman növlərinə marağım var idi. Lakin nədənsə daha çox ştanqı, qantelləri sevirdim. Belədə vaxtımın böyük hissəsini ağırlıqqaldırmaya həsr etməyə başladım. Uzun müddət peşəkar idmançı kimi fəaliyyət göstərdim, sonradan hakimlik etdim. Hazırda ağırlıqqaldırma üzrə beynəlxalq dərəcəli hakiməm. 1968-79-cu illər aralığında idmançı kimi bir çox yarışlarda iştirak etmişəm. Azərbaycan çempionu oldum, Universiadada 3-cü yeri tutdum. Sonradan hakimliyə, ardınca məşqçiliyə həvəs yarandı. Belədə Türkiyədə məşqçiliyə start verdim. Halbuki ixtisasca mühəndisəm, Azərbaycan Texniki Universitetini bitirmişəm. Cavanlıqda bir müddət Bakı Metropolitetində işləmişəm. Belə deyim, maraqlı həyat hekayəm var.\n- Türkiyəyə köçməyinizin səbəbi nə idi?\n- Övladlarımın təhsili ilə bağlı idi. O vaxt Azərbaycanda çətin dövr idi, mən də daha yaxşı təhsil almalarını istəyirdim. İki oğlum var, maşallah, ikisi də işləyirlər. Xarici ölkələrlə yaxşı əlaqələri var, bir neçə dildə sərbəst danışırlar.\n- İdmançı, hakim... Məşqçiliyə gəlişiniz necə oldu?\n- Türkiyə yığmasında çalışana qədər özümün “Merzefon Bələdiyyə” adlı idman klubum vardı. İşə sıfırdan başladım, ağır atletikanı orda inkişaf etdirdim. Çox yaxşı kollektiv yaratmağa nail oldum. Türkiyədə daxilindəki idman klubları arasındakı yarışmanın qalibi olduq. 55 min əhalisi olan qəsəbənin komandasını çempion etdim. Bundan sonra mən və dörd idmançım Türkiyə millisindən dəvət aldıq. Birlikdə dünya çempionatında iştirak etdik.\n- Yetirmələrindən kimlərsə böyük turnirlərdə medal qazanıb?\n- Avropa üçüncüsü və dünya dördüncüsu olublar. Fərdi Sezgin Avropada “bürünc” qazanmışdı, Əli Osman Gökmən isə dünyada 4-cü oldu. Hər ikisini “Merzefon”da yetişdirmişdim.\n- Maraqlıdı, Azərbaycan Ağır Atletika Federasiyasına rəhbərlik edənlər və orda çalışanlar ilə əlaqəniz necədi?\n- Hamısı dostlarımdı, imkan düşdükcə tez-tez görüşürük. Bəzən aramızda fikir alış-verişi edirik, müzakirələr aparırıq, tövsiyələrimizi bölüşürük. Tofiq Heydərov tək iş adamı deyil, həm də ağır atletikanın fanatik mütəxəssisidi. Digər sahələrdən qazandığı pulları ağır atletikaya xərcləməklə bu idman növünə olan sevgisini göstərir. Hətta kəndlərdə belə, idman zalları inşa etdirib.\n- Azərbaycanda ağır atletikanın bugünkü durumu kənardan necə görünür?\n- Çox yaxşı işlər görülür. Görülən işin “meyvələrini” 2-3 ildən sonra dadacağıq. Ayın 20-də İtaliyada Avropa çempionatı keçiriləcək və Azərbaycan yığması ora tam tərkibdə - 32 idmançı ilə yollanacaq. Yeni sistemdə ilk imtahanlarını verəcəklər. Uğurlu nəticə qazanacaqlarına ümid edirəm. Kosovo da orda olacaq, 3 idmançım mübarizəyə qoşulacaq.\n- Bu illər ərzində sizə Azərbaycanda çalışmaqla bağlı federasiyadan müraciət olub?\n- Münasibətlərimiz yaxşı olsa da, heç vaxt işlə bağlı kiməsə nəsə deməmişəm, demərəm də. Hər zaman qarşı tərəfdən təklif gözləmişəm. Nə yalan deyim, Azərbaycandan təklif almamışam.\n- Bəlkə burda işləmək istəməyəcəyinizi düşünüblər?\n- Təklif olsaydı, böyük məmnuniyyətlə işləyərdim. 26 ildi vətəndən ayrı düşmüşəm, yaxınlarımı gec-gec görürəm. Belədə Azərbaycanda işləmək mənim üçün xeyirli olar. Həm də bilik və bacarığımı öz uşaqlarımıza aşılaya bilərəm.\n- Ağır Atletika Federasiyasından ağızdolusu danışırsız. Amma idmançılar tez-tez dopinqdə “ilişirlər”. Bunun günahkarı kimdi bəs?\n- Bir ara təkcə Azərbaycanda yox, dünyanın hər yerdə aləm bir-birinə dəymişdi. Təkcə Azərbaycan “ilişməmişdi” ki. Rusiya, Türkiyə, Qazaxıstan, Çin idmançılarında da dopinq aşkarlanmışdı. 9 ölkə idi ki, təmizləmə işləri üçün onlara vaxt verdilər. Həmin müddət ərzində başqa idmançılarda dopinq aşkarlanmasaydı, cəza aradan qaldırılacaqdı. Türkiyə və Azərbaycan həmin güzəştdən yararlanmağı bacardı. Çünki növbəti qayda pozuntusu aşkarlanmadı. 9 ölkənin cəzası oktyabrın 19-da bitir. Amma Azərbaycanla Türkiyəni cəzadan vaxtından əvvəl azad etdilər.\n- Ümumiyyətlə, dopinq faktları hardan qaynaqlanır? Məşqçilər təklif edir, yoxsa idmançılar gizli qəbul edir?\n- İndi texnologiya o dərəcədə inkişaf edib ki, 50 metrlik hovuza bir damla dopinq at, həmin aparat onu aşkarlayacaq. Ona görə də heç kimi aldatmaq olmur. İçmisənsə, “ilişəcəksən”. Ona görə də artıq heç kim o riskə getmir. Sizi inandırım, məşqçilərin bundan xəbəri olmur. Heç bir məşqçi bilə-bilə idmançıya dopinq içirməz. Bu, həmin mütəxəssisin özünün öz əlləriylə karyerasını məhv etməsi deməkdi.\n- Belə çıxır ki, idmançılar bilə-bilə dopinq içirlər? Yəni, hansısa preparatın içində olmur. Sırf dopinqdi və onu qəbul edirlər.\n- Bəli-bəli. Qəbul edirdilər, amma gizli. Nə məşqçi bilirdi, nə rəhbərlik, nə də ətrafında kimsə. Bir idmançı digərinə dopinq içdiyini deməz. Artıq narahatlığa ehtiyac yoxdu. Çünki idmançılar hər şeydən xəbərdardılar. Bilirlər ki, yoxlama aparsalar, üzə çıxacaq. Gizlətmək mümkün deyil. Azərbaycanlı idmançılar, pəhləvanlar, maşallah, bacarıqlıdılar. İtaliyadakı Avropa çempionatından sonra nəticələrə baxarsız.\nAAAF Rüstəmova görə ittihamları qəbul etmir Jurnalist dopinq xəbəri yazdı, Tofiq Heydərov özündən çıxdı Tofiq Heydərov AAAF-ın bu il üçün hədəflərini açıqladı Anastasiya dopinqli çıxdı, Tofiq Heydərov istefa verdi “Zirvə”nin prezidentindən ağır atletika üçün ümidverici sözlər


main » Səhifə 81\nSəhiyyə mütəxəssislərinin sertifikasiyası yüksək səviyyədə təşkil olunub\n30.09.2016-cı il tarixində Səhiyyə Nazirliyinin yanında Sertifikasiya Komissiyasında tədbir keçirilmişdir. Tədbirdə qeyd edilib ki, səhiyyə sistemində əhalinin tibbi təminatının keyfiyyətinin yaxşılaşdırılması, savadlı kadr potensialının formalaşdırılması istiqamətində məqsədyönlü fəaliyyət aparılır. Son illərdə səhiyyə islahatlarının aparılması, müasir tibb ocaqlarının istifadəyə verilməsi və onların yüksək texnologiyalı tibbi avadanlıqlarla təchiz edilməsi tibb müəssisələrinin və onlarda işləyən tibb personalının bilik və bacarığının müasir standartlara uyğunlaşdırılmasına xüsusi zərurət yaradır.\nBu gün Ümumdünya Ürək Günüdur\nDünya Ürək Federasiyasının təşəbbüsü ilə 2000-ci ildən etibarən hər il sentyabrın 29-u Ümumdünya Ürək Günü kimi qeyd olunur. Məqsəd dünya əhalisini ürək-damar xəstəliklərinin təhlükəliliyi barədə məlumatlandırmaq, bu xəstəliklərin qarşısının alınması istiqamətində profilaktik tədbirlərin uğurla aparılmasına nail olmaqdır. Dünya Ürək Federasiyası Ümumdünya Ürək Gününü hər il fərqli şüarla qeyd edir. “Həyatına enerji qat!” Ümumdünya Ürək Gününün builki şüarıdır.\nBakı Sağlamlıq Mərkəzində hesabat tədbiri keçirilmişdir\n28.09.2016-cı il tarixində Bakı Sağlamlıq mərkəzində KİV nümayəndələri üçün hesabat xarakterli tədbir keçirilmişdir. Tədbirdə qeyd edilib ki, müəssisə 07.01.2014-cü il tarixində əhalinin istifadəsinə verilib. Açılış mərasimində ölkə başçısı cənab İlham Əliyev iştirak edib.\n"Tütünə qarşı mübarizə haqqında ÜST-nin Çərçivə Konvensiyası" maddələrinin həyata keçirilməsinin Rəhbər Prinsiplərinə uyğunluğu baxımından mövcud hüquqi bazanın gücləndirilməsi üzrə təkliflərin hazırlanmasına dair ilk işçi görüşün keçirilməsi planlaşıdırılmışdır.\nSəhiyyə naziri Oqtay Şirəliyev Şəki sakinlərini qəbul etmişdir\n23.09.2016-cı il tarixində səhiyyə naziri Oqtay Şirəliyev qəbul cədvəlinə uyğun olaraq Şəki Rayon Mərkəzi Xəstəxanasında vətəndaşlar üçün qəbul keçirib. Nazir Şəki, Oğuz, Qax, Balakən, Zaqatala rayonlarından olan 8 vətəndaşı qəbul etmişdir.\nSəhiyyə naziri Oqtay Şirəliyev Şəki sakinlərini qəbul edəcək\nAzərbaycan Respublikasının səhiyyə naziri Oqtay Şirəliyev 23 sentyabr 2016-cı il tarixində saat 12:00-da Şəki Rayon Mərkəzi Xəstəxanasında vətəndaşlar üçün qəbul keçirəcək. Nazir Şəki, Oğuz, Qax, Balakən, Zaqatala rayon sakinlərini qəbul edəcək və səhiyyə sahəsinə dair vətəndaşları maraqlandıran sualları cavablandıracaq.\nSəhiyyə naziri Almaniyanın ölkəmizdəki səlahiyyətli səfirini qəbul\nAzərbaycan Respublikasının səhiyyə naziri Oqtay Şirəliyev Almaniyanın Azərbaycandakı fövqəladə və səlahiyyətli səfiri Mixayel Kinsqrabı qəbul edib.\n2015-2020-ci illər üçün təsdiqlənmiş “Dövlət Proqramı” çərçivəsindəki Tədbirlər Planının icrası davam edir\n“Talassemiya ilə mübarizəyə dair 2015-2020-ci illər üçün Dövlət Proqramı”nın həyata keçirilməsi məqsədi ilə təsdiqlənmiş Fəaliyyət Planı çərçivəsində bir sıra tədbirlər həyata keçirilir.\nAzərbaycan nümayəndə heyəti ÜST Avropa Regional Komitəsinin 66-cı sessiyasında iştirak edib\nAzərbaycan Respublikasının səhiyyə naziri Oqtay Şirəliyev rəhbərliyi ilə nümayəndə heyəti 12-15 sentyabr 2016-cı il tarixlərdə Danimarka Krallığının Kopenhagen şəhərində Ümumdünya Səhiyyə Təşkilatı Avropa Regional Komitəsinin 66-cı sessiyasında iştirak edib.\nSəhiyyə Nazirliyinin Respublika Dövlət Elmi Tibb Kitabxanasında tədbir keçirilmişdir\n16.09.2016-cı il tarixində Səhiyyə Nazirliyinin Respublika Dövlət Elmi Tibb Kitabxanasında tədbir keçirilmişdir. Tədbirdə qeyd edilmişdir ki, ölkədə tibb elminin və səhiyyənin ilkin sənədlərlə və informasiya ilə təmin edilməsi məqsədilə bitkin bir sistem formalaşdırılmışdır. Bura ilk növbədə tibb kitabxanaları və elmi tibb informasiya bölmələri aiddir. Həmin təşkilatlar içərisində aparıcı mövqe Səhiyyə Nazirliyinin Respublika Dövlət Elmi Tibb Kitabxanasına məxsusdur.\nUşaq əhalisinə ixtisaslaşdırılmış nevroloji müayinə və müalicə xidmətləri təqdim edilir\nDövlətimizin qarşısında duran prioritet məsələlərdən biri də genofondumuzun qorunmasıdır. Bu məqsədlə Azərbaycanda son illərdə uşaqların sağlamlığının mühafizəsi üçün müxtəlif tədbirlər həyata keçirilir. Görülən işlər sırasında uşaq xəstəliklərinin erkən diaqnostikası məsələləri mühüm yer tutur. Uşaqlar arasında yayılan patologiyaların profilaktikasında onların icbari dispanserizasiyadan keçirilməsinin xüsusi rolu vardır.\nBŞTTTYS-nın 103 xidmətinə 300000 artıq ümumi müraciət daxil olmuşdur\nBakı şəhər Təcili və Təxirəsalınmaz Tibbi Yardım Stansiyasının 103 xidmətinə gündəlik daxil olan çağırışların sayı 2000 -ə qədər, bəzən isə daha da artıq olur.\nSumqayıtda həkim uşağı faciəli ölümdən xilas edib\nRespublika Klinik Uroloji Xəstəxanada Dəyirmi masa keçirildi\n07.09.2016-cı il tarixində Səhiyyə Nazirliyinin təşkilatcılığı ilə Akademik M.Cavadzadə adına Respublika Klinik Uroloji Xəstəxanasında tədbir keçirilmişdir.\nAhıllara tibbi qayğı diqqət mərkəzindədir\nAhıllara göstərilən tibbi qayğıya xüsusi yer ayrılıb. Herontoloji xidmətin göstərildiyi aparıcı müəssisələrdən biri də Ş.M.Həsənov adına "Sağlamlıq Sahəsi” Poliklinikasıdır.\nBiləsuvar Mərkəzi Rayon Xəstəxanası əsaslı təmir və yenidənqurmadan sonra istifadəyə verilib\nAzərbaycan Respublikasının Prezidenti İlham Əliyev sentyabrın 3-də Biləsuvarda Mərkəzi Rayon Xəstəxanasının açılış mərasimində iştirak edib.\nSəhiyyə naziri Oqtay Şirəliyev Prezident İlham Əliyevə burada aparılan əsaslı təmir və yenidənqurma işləri barədə məlumat verdi. Qeyd olundu ki, xəstəxana binasının əsaslı təmirinə 2013-cü ildə başlanılıb və yenidənqurma işləri 2016-cı ilin iyul ayında başa çatdırılıb. Bu tibb ocağının ərazisi 4 hektardan çoxdur və əsaslı təmir işləri aparılan binaların ümumi sahəsi 9477 kvadratmetr təşkil edir.\n“Check-up” müayinədən keçmək daha da asanlaşdı\nVətəndaşlara sosial xidmətin daha effektiv və operativ təşkil olunması üçün geniş şərait yaradıldığı nəzərə alınaraq, Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin tabeliyində olan ASAN xidmət mərkəzlərində “Check-up” müayinələrə başlanılacaq.\nSağlamlıq imkanları məhdud olan uşaqlar ixtisaslaşdırılmış müalicə kursları keçirlər\nSəhiyyə nazirliyinin Uşaq Bərpa Müalicə Mərkəzi (UBMM) 2014-ci ildən ölkə başçısının sərəncamı ilə əsaslı təmir olunduqdan sonra öz iş fəaliyyətini davam etdirir. Səhiyyə Nazirliyi tərəfindən müasir reablitasiya avadanlıqları, fizioterapevtik cihazlarla təmin olunmuş mərkəzdə iki şöbə: bərpa-müalicə, fizioterapiya və tibbi bərpa şöbəsi, həmçinin klinik diaqnostik laboratoriya fəaliyyətdədir.


Sədaqət Vəliyeva: Sınaqlardan qətiyyətlə çıxmış xalq-iqtidar birliyini sarsıtmaq mümkün deyildir - AZƏRTAC – Azərbaycan Dövlət İnformasiya Agentliyi\nSədaqət Vəliyeva: Sınaqlardan qətiyyətlə çıxmış xalq-iqtidar birliyini sarsıtmaq mümkün deyildir\nAnti-Azərbaycan qüvvələrinin ölkəmizdə ictimai-siyasi sabitliyi pozmaq, insanlar arasında çaxnaşma yaratmaq, siyasi hakimiyyətə təzyiqlər etmək kimi cəhdləri iflasa məhkumdur. Çünki Azərbaycanda ictimai-siyasi sabitliyin, əmin-amanlığın, dinamik inkişafın qarantı xalq-iqtidar birliyidir, vətəndaşlarımızın Prezident İlham Əliyevə olan sevgisi, dəstəyidir. Biz bunu Gəncə hadisələri zamanı bir daha gördük.\nBu fikirləri AZƏRTAC-a Yeni Azərbaycan Partiyası (YAP) Nizami rayon təşkilatının sədri, Milli Məclisin deputatı Sədaqət Vəliyeva deyib.\nDeputat bildirib ki, Gəncədəki təxribat xarakterli hadisələrin nəticəsində həm radikal müxalifət, həm radikal dindarlar, həm də onların havadarları bir daha Azərbaycan xalqının iqtidarına olan etimadını, dəstəyini, eyni zamanda, ölkənin ictimai sabitliyini, insanların təhlükəsizliyini təmin edən polisimizin şücaətini, qətiyyətini gördü. Azərbaycanda xaos yaratmağa cəhd edənlər birdəfəlik anlamalıdırlar ki, çox çətin sınaqlardan qətiyyətlə çıxmış xalq-iqtidar birliyini sarsıtmaq mümkün deyildir. Çünki Azərbaycan xalqı xaosu, özbaşınalığı, dağıdıcılığı hələ 1992-ci ildə AXC-Müsavat hakimiyyəti dövründə görüb. Elə Gəncə əhalisi də 1993-cü ildə anti-milli ünsürlərin fəaliyyəti nəticəsində küçə döyüşlərinin, silahlı hücumların, vətəndaş müharibəsinin şahid olublar. Lakin xüsusi qeyd edilməlidir ki, Azərbaycan xalqı heç vaxt anti-Azərbaycan qüvvələrinin təxribatlarına uymayıb, iqtidarla birliyini nümayiş etdirib, ictimai-siyasi sabitliyi qoruyub.\n“Gəncədə də təxribat törətməyə çalışan bir qrup anti-milli ünsürə insanların dəstək verməməsi, onları etdikləri hərəkətlərə görə qınaması sübut etdi ki, gəncəlilər Heydər Əliyev siyasətinə sadiqdirlər, Prezident İlham Əliyevin ətrafında sıx birləşiblər”, – deyə Sədaqət Vəliyeva əlavə edib ki, Gəncə daim vətənpərvər insanların yurdu olub. Tarixdən də görürük ki, düşmənlərimizin ən çox məğlub olduğu yer məhz Gəncə olub. Bu səbəbdən də, düşünürəm ki, daim dövlətlə və dövlətçiliklə birgə olan Gəncə sakinləri bu proseslərdən də qətiyyətlə çıxacaq, sabitliyi pozmağa çalışan qüvvələrə “Yox!” deyəcək və bununla da anti-Azərbaycan qüvvələrinin cəhdləri nəticəsiz qalacaq.\nAZERTAG.AZ :Sədaqət Vəliyeva: Sınaqlardan qətiyyətlə çıxmış xalq-iqtidar birliyini sarsıtmaq mümkün deyildir


Azərbaycan fındıq ixrac edən dövlətlər arasında dördüncü yerdədir | Xalq Qəzeti\nAzərbaycan fındıq ixrac edən dövlətlər arasında dördüncü yerdədir\n19.04.2017 10:02 | Oxunma sayı: 854\nAzərbaycan Respublikasının Prezidenti cənab İlham Əliyevin sədrliyi ilə aprelin 17-də Yevlaxda keçirilən qeyri-neft ixracatçılarının respublika müşavirəsində və bu il yanvarın 30-da “Azərbaycan Respublikası regionlarının 2014-2018-ci illərdə sosial-iqtisadi inkişafı Dövlət Proqramı”nın icrasının üçüncü ilinin yekunlarına həsr olunan konfransda bir daha qeyd olundu ki, fındıqçılığın inkişaf etdirilməsi dövlətin daimi diqqət mərkəzindədir.\nMən böyük məmnunluq hissi yaşayıram ki, hər iki tədbirdə həm iştirak, həm də çıxış etmişəm. Həmin tədbirlərdə hiss etdim ki, möhtərəm Prezidentimiz Azərbaycanın qeyri-neft sektoruna aid olan təbii sərvətlərindən dövlətimizin maraqları və ölkə əhalisinin sosial-rifah halının yaxşılaşdırılması üçün maksimum şəkildə istifadə edilməsinə çalışır.\nMəhz onun rəhbərliyi ilə həyata keçirilən islahatlar, qeyri-neft sektorunun inkişafı, biznes mühitinin yaxşılaşdırılması və sahibkarlara göstərilən dəstək ölkəmizdə biznes imkanlarının genişləndirilməsi və yeni investisiyalar üçün əlverişli şərait yaradıb. Təmsil etdiyim fındıqçılıq da ölkəmizin kənd təsərrüfatının ən önəmli sahələrindən biridir. Prezidentin 2016-cı il 16 noyabr tarixli sərəncamına uyğun olaraq, dövlət tərəfindən fındıq pöhrələrinin alınaraq fermerlərə pulsuz verilməsi məhsul istehsalının genişləndirilməsinə imkan yaradır. Bununla yanaşı, fındıq istehsalçılarına verilən 10 milyon manat məbləğində güzəştli kreditlər də bu sahənin inkişafına böyük dəstəkdir.\nMüşavirədə qeyd etdim ki, hazırda ölkəmizdə 50 min hektardan çox fındıq bağları mövcuddur. 2016-cı ildə yeni bağlar salınıb və bu işlər hazırda da davam etdirilir. Yeni aqrotexniki qaydaların tətbiqini nəzərə alaraq, bu il 60 min tonadək məhsul yığılmasını və ya keçən illə müqayisədə təqribən 50 faizlik artım gözləyirik. Mən dövlət başçımıza məlumat verdim ki, Azərbaycan dünyada dördüncü fındıq ixracatçısıdır. Keçən il fındıq qeyri-neft sektoru üzrə ən böyük ixrac məhsulu olub. Belə ki, ölkəmizdən 105 milyon ABŞ dolları məbləğində fındıq ixrac olunub. Bu ilin ilk üç ayında isə 20 milyon dollar dəyərində fındıq ixrac edilib. Ötən ilin eyni dövrü ilə müqayisə etsək, 3 faizlik artıma nail olmuşuq. İlin sonunadək fındıq ixracında böyük həcmdə artım gözlənilir.\nMən bir məqama da toxunmaq istəyirəm. Belə ki, dövlət başçımız təkcə adını çəkdiyim iki tədbirdə deyil, eləcə də, bütün çıxışlarında“Made in Azərbaycan” brendinin təbliği məsələsini daim diqqət mərkəzində saxlayır. Cəmiyyət həyatında fəal iştirak edən bir şəxs kimi şahid oluram ki, möhtərəm Prezidentin həmin təəssübkeşliyi bütün vətəndaşlarımız, xüsusən, vəzifə sahibləri tərəfindən ən yüksək səviyyədə dəstəklənir. Prezident tələb edir ki, biz istənilən addımı xalqın rifahı və dövlətin maraqları naminə atmalıyıq. Yeri gəlmişkən, biz İqtisadiyyat Nazirliyi və\nAZPROMO ilə əməkdaşlıq edərək yeni dəstək mexanizmləri, xüsusilə ixrac təşviqi və “Made in Azərbaycan” brendinin tanıdılması ilə bağlı tədbirlərdən geniş yararlanırıq.\nBir daha xatırlatmaq istəyirəm ki, bu il Almaniya və Ukraynaya ixrac missiyaları göndərmişik, o cümlədən Almaniyada keçirilmiş “Yaşıl həftə” və Dubayda keçirilmiş “Gulfood” sərgilərində iştirak etmişik və nəticədə yeni bazarlarda müştərilər tapmışıq. Hazırda onlarla intensiv danışıqlar aparırıq. Beynəlxalq aləmdəki ekspertlərin fikrincə, 2017-ci ildə dünya üzrə fındıq istehsalının artımı gözlənilir. Nəticədə dünya bazarında əsas fındıq istehsalçı və təchizatçı ölkələri arasında rəqabət artacaq. Bu rəqabətə davamlılığı saxlamaq üçün assosiasiyamız tərəfindən fındığın yüksək keyfiyyətinin saxlanması üçün fermer təsərrüfatları ilə təbliğat işləri aparılır və texniki dəstək göstərilir. Keyfiyyət göstəriciləri ilə yanaşı, məhsulun qiymət baxımından rəqabətqabiliyyətliyi də önəmlidir.\nSonda qeyd edim ki, Azərbaycan həm də dünyada dördüncü fındıq ləpəsi ixracatçısıdır. İxrac etdiyimiz məhsullarımız əsasən, İtaliya, Rusiya və Almaniyaya göndərilir. Ümumilikdə, keçən il 25-ə yaxın ölkəyə fındıq ixrac etmişik. Fəaliyyətimiz zamanı təkcə ölkəyə maddi gəlir gətirməyi deyil, həm də Azərbaycanın adını ucaltmağı, ölkəmizi xaricdə daha keyfiyyətli mal istehsalçısı kimi tanıtmağı da düşünürük. Bu isə dövlət başçımızın tutduğu yola bizim verdiyimiz töhfədir.\nFındıq İstehsalçıları və İxracatçıları Assosiasiyasının sədri


Ramil Məmmədli: “Bununla İrəvan həm Qarabağda əhalinin sayını süni şəkildə artırır, həm də işğal faktorunu gücləndirmək istəyir”\nErmənistan Livandan Azərbaycanın işğal olunmuş ərazilərinə erməni ailələrini deyil, yaxşı təlim keçmiş erməni silahlılarını köçürür. Bunu ərəb araşdırmaçı-jurnalist, Cənubi Qafqaz üzrə ekspert Əbdül-Həmid Qutub deyib.\nOnun sözlərinə görə, Livan erməniləri 1970-1980-ci illər vətəndaş müharibəsi zamanı müsəlman ərəblərə, eləcə də digər azlıqlara qarşı mübarizədə vacib rol oynayıblar. O qeyd edib ki, təxminən bütün Livan erməniləri hərb işini yaxşı öyrənib və sirr deyil ki, Azərbaycanın işğal olunmuş ərazilərinə köçürülmüş “ailələr” arasında dəstələr yaratmaq, şəhər və dağ landşaftı şəraitində döyüş əməliyyatları keçirmək bacarıqlarına malik təcrübəli erməni silahlılarının sayı az deyil. Ekspertin sözlərinə görə, bu barədə az adam yazsa da, Azərbaycanın işğal olunmuş ərazilərinə ermənilər təkcə Livan və Suriyadan köçürülmür: “Vaxtilə Misir ermənilərinin də Ermənistanda və Azərbaycanın işğal olunmuş ərazilərində hərbi hazırlıq keçməsi barədə sənədli faktlar mövcuddur”.\nO, həmçinin, qeyd edib ki, Ermənistan Livan ermənilərinin ailələrini Azərbaycanın işğal olunmuş ərazilərinə Ermənistanla “xristian həmrəyliyi” göstərən Livan hökumətinin dəstəyilə köçürür: “Bütün bunlar regionun demoqrafik tərkibinin dəyişdirilməsinə yönəlib”.\nBütün bunlar bir daha sübut edir ki, Ermənistan Qarabağda işğalçılıq fəaliyyətini gücləndirmək üçün Livandan erməni əsilli dinc sakinləri yox, məhz erməni kökənli terrorçuları orada yerləşdirir. Nəzərə almaq lazımdır ki, işğal olunmuş ərazilərdə möhkəmlənmək üçün canlı qüvvə baxımından Ermənistanın resursları məhduddur. O üzdən, Livandan döyüş qabiliyyəti olan təcrübəli erməni əsilli silahlılar Qarabağa köçürülür.\n“Erməni ordusunda ciddi əsgər çatışmazlığı problemi var”\nMəsələyə münasibət bildirən hərbi ekspert Ramil Məmmədlinin sözlərinə görə, ərəb jurnalistin ermənilərlə bağlı qabartdığı məqam çox önəmli məsələdir: “Əvvəla, Birinci Qarabağ müharibəsi zamanı məhz Livandan, Suriyadan olan ermənilər qrup şəklində Qarabağ ərazisinə gələrək hərbi əməliyyatlara qoşulublar. Bunların da başında duran məşhur terrorçu Monte Melkonyan idi. Sözügedən proses yenidən başlayıb. Ümumiyyətlə, Livanda vətəndaş müharibəsi və ondan sonra gedən proseslərdə iştirak edən, döyüş təcrübəsi olan erməni silahlıları Qarabağa köçürülür. Bütün bunlar təsadüfi deyil. Məsələ ondadır ki, Ermənistan öz canlı qüvvəsinin potensialına bələd olduğu üçün, bu cür mənfur addım atır. Çünki erməni ordusunda ciddi əsgər çatışmazlığı problemi var. Bu səbəbdən Livan və Suriyada baş verən gərginlikdən istifadə edərək, oradakı erməni silahlılarını kompakt şəkildə Qarabağa köçürürlər. Bununla İrəvan həm Qarabağda əhalinin sayını süni şəkildə artırır, həm də işğal faktorunu gücləndirmək istəyir. Yəni bununla döyüşə biləcək ermənilərin sayını artırır. Ermənistanın əsas məqsədi budur. Sözügedən faktın ərəb jurnalisti tərəfindən qabardılması çox önəmli məsələdir. O baxımdan ki, bununla Ermənistanın xəbis məqsədləri üzə çıxır. Bunu biz deyəndə bəziləri qəbul etmək istəmirlər. O zaman ərəb jurnalistin ortaya qoyduğu arqumentə nə deyirlər? Onu da qeyd edim ki, Azərbaycan Ordusu 90-cı illərin ordusu deyil. Peşəkarlıq, döyüş qabiliyyəti, silah təchizatı və digər parametrlər üzrə Azərbaycan Ordusu üstün mövqedədir. Bu kimi təhdidlər heç bir halda hərbi əməliyyatlar zamanı ordumuzun qarşısını ala bilməyəcək”.\nHərbi ekspert onu da qeyd etdi ki, Qarabağ sözügedən erməni silahlılarına məzar olacaq.


Tort və pirojnalar üçün XAMALI KREM - xanimlar ucun qadin xeberleri\n- 400 qr yağlı xama (30% yağlılıq)\nSoyuq xamanı şəkər tozu ilə mikserlə çalın. Şəkər tozunu hissə-hissə əlavə edin. Uzun müddət ərzində və çox sürətlə çalmayın.\nYalnız yağlı xamadan istifadə edin (30% və bundan çox). Əks halda krem alınmayacaq.\nBu kremi istənilən tort, pirojnalar, şirin piroqlar üçün istifadə etmək olar.\nMətbəx Baxılıb: 9898 Tarix: 28 may 2019\nsonxeber.az toy gecesi reseptler həkim məsləhəti dieta göz xəstəlikləri milli mətbəx badimcan kartof kosmetika bos gebelik musiqker


Əliyev hamının önündə Paşinyanı əzdi – Rusiyadan baxış – Xalq.Az\nXALQ.AZ Axar.az-a istinadən xəbər verir ki, bu sözləri İlham Əliyev və Nikol Paşinyanın Münhendəki debatını şərh edən məşhur rusiyalı politoloq İqor Korotçenko deyib. Onun sözlərinə görə, bunun adı Paşinyanın çıxışının adı demoqogiya və mövqesizlikdir.\n“Nikol hər yerdə özünü piar etməklə məşğuldur. Amma o bilməlidir ki, bu, kənardan sezilir, xüsusən də bu tip mötəbər tədbirlərdə bu tip hərəkətlər gülünc görünür. O, dünya ictimayətinin gözünə toz üfürməyə çalışırdı”, – deyə Korotçenko qeyd edib.\n“Burada qeyri-adi bir şey də yoxdur. Əliyev təhsilini Moskvanın ən nüfuzlu ali məktəblərindən birində – Moskva Dövlət Beynəlxalq Münasibətlər İnstitutunda alıb. O, ingilis dilini səlis bilir. Nikol onunla danışanda özü də utanır. İlham Əliyev beynəlxalq diplomatiya, müasir tarix biliklərinə malik olduğunu, dəqiq və sistematik arqumentlərlə çıxış etməyi yüksək səviyyədə bacardığını sübut etdi. Təsadüfü deyil ki, onun çıxışına baxan azərbaycanlılar fəxr edir, ermənilər isə öz liderlərinə görə utanc hissi keçirdiklərini gizlətmirlər. Paşinyan öz karyerasını küçədə düzənləyib. Onun başı bu saat ancaq öz kreslosundan bərk-bərk yapışmaga, bu yolda qarşısına çıxanlara qarşı İrəvanda cinayət işi açmağa qarışıb. Ermənistanda ağalıq edən Nikol ölkədən kənara çıxan kimi başaşağı olur”.\n“Əliyev bu dəfə də Paşinyanı əzə bildi və bunun şahidi milyonlar oldu. İlham Əliyev bu qalibiyyətlə Münhen konfransı iştirakçılarının rəğbətini qazandı”, – deyə rusiyalı ekspert qeyd edib.\nÖncəki xəbər “Qarabağ” rekordunu təkrarladı\nSonraki xəbər Məmmədyarov Belçikaya yola düşdü


-25% PLACEIT Kupon Kodu PL PLACEIT üçün bu günün ən yaxşı endirim kodu ≫ Aprel 2021\nPLACEIT Kuponlar ✅ Endirim Kodları ✅ Promo Kodları\nHansı mağazalar Placeit-ə bənzəyir?\nZiyarət edə biləcəyiniz oxşar səhifələr var, burada təklif etdikləri məhsullarla qiymətləri arasında müqayisə apara bilərsiniz. Bu səhifələr Graphicburgerdir.com, Behance.net, Freepik.com\nPayPal ilə Placeit-də ödəniş edə bilərəmmi?\nPlaceit-də, PayPal rəqəmsal cüzdanı ilə kredit kartları vasitəsi ilə ləğv edə biləcəyiniz alış-verişlərinizi edə bilərsiniz.\nPlaceit üçün xüsusi satış tədbirləri?\nİl ərzində bu tarixlər arasında endirimlər, endirimlər, təkliflər və / və ya promosyonlar əldə edə biləcəyiniz müəyyən vaxtlar, fəsillər və ya xüsusi tarixlər var, bunlardan bəzilərini qeyd edə bilərik:\na. Bu gün ərzində Placeit üçün qara cümə endirimləri, məhsullarında əla endirim və promosyonlardan istifadə edə bilərsiniz, bu tarix ABŞ-dan qaynaqlanır və Şükranlıq gününün ertəsi günü baş verir.\nb. Placeit üçün adından 11.11 (Bekarlar Günü) endirimləri, bunun noyabr ayının 11-də keçiriləcəyini göstərir, qeyd etməsi Asiya ölkələrindən gəlir və bu tarixdə təklif və endirimlərdən istifadə edə bilərsiniz.\nc. Placeit üçün Kiber Bazar ertəsi endirimləri Rəqəmsal platforması vasitəsi ilə edilən alış-verişlər üçün istisnasız olaraq Cyber Bazar ertəsi endirimləri, ABŞ-dan qaynaqlanır və Qara Cümə günündən sonrakı Bazar ertəsi günü edilir.\nd. Placeit üçün Milad endirimləri dekabr aylarında istifadə edilə bilər, çünki Milad şənliklərinin keçirildiyi aya uyğundur və satış və promosyonları görməklə yanaşı xüsusi endirimlərdən də istifadə edə bilərsiniz.\nPlaceit endirim kuponunu harada yazmalıyam?\nSatın almaq istədiyiniz məhsulu seçdikdən sonra ləğv etmək üçün getməlisiniz, burada istifadə etmək istədiyiniz kodu daxil etməlisiniz.\nPlaceit pulsuz göndərmə təklif edir?\nPlaceit-də, göndərmələr elektron poçtunuza göndərildiyi üçün pulsuzdur və ya yükləyə bilərsiniz, lakin bunun üçün istədiyiniz məhsulu almalı və ya daha yaxşı abunə olmalı və ya almalısınız\nOnline Placeit mağazasında hansı məşhur markalar satılır?\nPlaceit-də loqotipinizi, afişanızı, maketlərinizi mövcud olan digər şeylər arasında yarada biləcəyiniz bir səhifəyə uyğun olduğundan məşhur markaları tapa bilməzsiniz.\nPlaceit-in iPhone və ya Android üçün mobil tətbiqi varmı?\nPlaceit-də, hazırda mobil tətbiqetmə üçün yükləmə müvafiq operatorların heç birində mövcud deyil.\nPlaceit məhsulunun gəlməsi nə qədər vaxt aparır?\nÖdənişiniz təsdiqləndikdən sonra bütün şablonlardan istifadə edə bilərsiniz.\nHal hazırda Placeit üçün kuponlar mövcuddur?\nHal-hazırda Placeit-in onlayn səhifəsində endirim kuponları yoxdur.\nPlaceit müştəri xidməti ilə necə əlaqə saxlaya bilərəm?\nPlaceit müştəri xidməti ilə əlaqə yaratmaq üçün bunu bazar ertəsindən cümə gününə qədər səhər saat 8337832393: 8-dan axşam 30: 6-a qədər 30 nömrəsinə zəng edərək edə bilərsiniz, e-poçt göndərərək də edə bilərsiniz. [e-poçt qorunur] başqa yol Bazar ertəsindən cümə gününə qədər səhər 8: 30-dan axşam 6: 30-a qədər olan onlayn söhbət və həmçinin səhifəsindən doldurmalı olduğunuz bir formadır.\nPlaceit kuponunun üstünlükləri nədir?\nPlaceit-də kuponların istifadəsinin üstünlükləri var, çünki fincan, çanta, flanel və hətta sosial şəbəkələriniz üçün istifadə edə biləcəyiniz bütün üslublarda çoxsaylı dizaynlar ala bilərsiniz, həmçinin videolar, modellər, bir çox seçiminiz var Düşündüyünüzdən daha az pul ödəyərək xəyallarınızdakı hər şeyi bir yerdə əldə edə bilərsiniz.\nPlaceit üzərindəki abunəliyimi necə ləğv edə bilərəm?\nAbunəliyinizi ləğv etmək üçün faturalandırmanızdan bir gün əvvəl müştəri xidmətinə xəbər verməlisiniz.\nYeni Placeit müştərilərinə xüsusi kuponlar verilirmi?\nPlaceit, hazırda endirim kuponlarına sahib deyil, bu səbəbdən yeni müştəriləri abunə olduqları qiymətlərdən və endirimlərdən istifadə edə bilərlər.\nPlaceit'in sosial mediada kuponları varmı?\nHal-hazırda Placeit sosial şəbəkələrində endirim kuponları təqdim etmir.\nPlaceit üçün maksimum endirim nədir?\nMaksimum endirim olaraq illik abunə üçün tətbiq olunan 50% endirim tapa bilərsiniz.\nQeydiyyatdan keçdiyiniz üçün təşəkkür olaraq Placeit-dən bir bülleten mükafatı varmı?\nBülletenlərinə qeydiyyatdan keçərək, məhsulların xəbərlərinə dair digər bildirişlər arasında eksklüziv təkliflər, habelə yeni şablonlar barədə bildiriş əldə edə bilərsiniz.\nPlaceit-ə qənaət etmək üçün gizli bir ipucu varmı?\nPlaceit, istifadəçilərinə təkliflər və promosyonlar siyahısından seçim edə biləcəyiniz müxtəlif məhsullar təqdim edir, abunə ola və təkliflər xəbərləri və yeni şablonlarla günümüzdə ola bilərik, qeyd etməliyik ki, il, həm də təsəvvür etdiyinizdən daha çox qənaət etməkdən faydalana biləcəyiniz tətil satışı, digərləri arasında Milad, Qara Cümə, Siber Bazar ertəsi kimi bir sıra.


HƏYACAN SİQNALI ! Tanınmış psixoloq Limunət Əmrahlı valideyinlərə müraciət etdi... » Aztehsil.com\nHörmətli fasebook dostlarım! Ailədə övald böyüdən valideynlər!\nXahiş edirəm, müraciətimi özünüreklam kimi qəbul etmədən səmimi yanaşın.\nAzərbaycanda bir çox sahələrdə olduğu kimi uşaqların psixoloji problemləri ilə məşğul olan müəssisələrin fəaliyyəti də artıq monopoliyaya alınmaqdadır Televiziyalar, radiolar, dövlət qurumlarından, eləcə də xarici ölkə səfirliklərindən ayrılmış layihələr, qrantlar, yalnız bu bir neçə müəssisə üçün sərf edilir.\nBu məni çox təəssüfləndirir. Son 2 ayda Bakının çox məşhur, mütəmadi olaraq reklam olunan mərkəzlərində 6-7 ay ərzində sistemli "korreksiya edilmiş" uşaqların həm diaqnostikasında, həm də nəticələrində ciddi nöqsanlar, səmərəsizliklər görünür.\nQorxulu olan nəticənin olmaması da deyil. Doğrudur. Bu da uşağın inkişafından bir neçə ayları, hətta illəri alır. Qorxulu olan autizmli uşağı, psixi inkişaf ləngiməsi, ağıl kəmliyi və d. problemləri yanlış diaqnozlaşdıraraq qeyri-müəyyən, biri-biri ilə əlaqəsi olmayan psixoloji, loqopedik,fizioterapevtik korreksiya-terapiya vasitələrinin tətbiqi, eləcə də onların təcrübəsiz tələbələrə, qeyri-peşəkar mütəxəssislərə etibar edilməsidir. Ona görə də müəssisə və mütəxəssis seçərkən diqqətli olun. Onları məşhurluğuna görə deyil, peşəkarlığına, uşağı düzgün diaqnozlaşdırmaq, sizi maraqlandıran sualları dərindən cavablandırmaq və uşağın inkişaf potensialını proqnozlaşdırmaq bacarığına, görə seçin. , "Uşaqlar bizim gələcəyimizdir" şüarını heç sevmirəm. Uşaqlar millətimizin gələcəyi, genofondu, sağlamlığıdır. Onların hər biri üçün hər birimiz məsuliyət daşıyırıq.\nPsixoloq Limunət Əmrahlı


Yunanıstanın son şansı – Yenicag.Az\nAna Səhifə Banner Yunanıstanın son şansı\nYunanıstanın son şansı\nYeni Çağ Media Qrupu – İyun 16, 2015 - 16:27\nYunanıstan hökuməti bu ayın sonuna qədər xaricə olan dövlət borclarını ödəyə bilməzsə, iflasa uğrayacaq.\nYenicag.az Türkiyə mediasına istinadən xəbər verir ki, bu səbəbdən ölkə yeganə gəlir mənbəyi olan turizmə bel bağlayıb. Yunanıstanın bəzi turizm şirkətləri hətta 40 % endirimlər tətbiq edərək, əcnəbiləri cəlb etmək niyyəti güdür.\nBildirilir ki, turizm sahəsində qiymətlərin bu cür enməsinə səbəb Yunanıstanın iqtisadi böhran yaşamasıdır. Belə ki, ölkənin bir sıra beynəxalq təşkilatlara, o cümlədən xarici dövlətlərə fantastik məbləğdə dövlət borcu var.\nBütün ümidlərini türk və rus turistlərinə bağlayan Yunanıstanın hökuməti olduqca çarəsiz durumdadır. Ekspertlərin fikrincə, sözügedən ölkədə qiymətlərin belə kəskin enməsi əcnəbi turistlərdə ciddi maraq oyadacaq və iqtisadi böhrandan qurtulmaqda yardımçı olacaq.


Hesablama Palatası bələdiyyələrin auditi üzrə beynəlxalq tədbirə qatılıb | Report.az\nHesablama Palatası bələdiyyələrin auditi üzrə beynəlxalq tədbirə qatılıb\nHesablama Palatası bələdiyyələrin auditi üzrə beynəlxalq tədbirə qatılıb Noyabrın 19-da EUROSAI-ın bələdiyyələrin auditi üzrə xüsusi qrupunun katibliyini həyata keçirən Litva Milli Audit Ofisinin moderatorluğu ilə, qrupun 4-cu illik toplantısı keçirilib.\n20 Noyabr , 2020 11:23\nNoyabrın 19-da EUROSAI-ın bələdiyyələrin auditi üzrə xüsusi qrupunun katibliyini həyata keçirən Litva Milli Audit Ofisinin moderatorluğu ilə, qrupun 4-cu illik toplantısı keçirilib.\nBu barədə "Report"a Hesablama Palatasından bildirilib.\nToplantıda 27 ölkə və beynəlxalq təşkilatlardan (İƏİT, EUROSAI və s.) 65 nümayəndə iştirak edib. Hesablama Palatasını toplantıda qurumun İqtisadi sahələrin auditi şöbəsinin müdiri Azim Abasov və böyük məsləhətçisi Nazim Nağdəliyev təmsil edib. Toplantının əsas mövzusu EUROSAI-ın Bələdiyyələrin Auditi üzrə Xüsusi Qrupun 2021-ci il üzrə fəaliyyət planı, 2021-2023-cü illər üzrə İşci Proqramı və digər məsələlərin müzakirəsi olub. Toplantını Xüsusi Qrupun Katibliyinin rəhbəri Jura İvonaityte açıq elan edib və Litva Respublikasınə Baş Auditoru Mindaugas Macijauskas çıxış edərək toplantı iştirakçılarını salamlayaraq onlara uğurlar arzulayıb.\nHesablama Palatasının nümayəndə heyəti 3-cü strateji məqsəd üzrə əsas mövzu kimi səsləndirilən bəzi təkliflərlə bağlı fikirlərini səsləndirib, həmçinin digər AAQ-larla birlikdə paralel auditlərin aparılması və təcrübə mübadiləsinin həyata keçirilməsinin bələdiyyə auditinin inkişafına daha çox töhfə verəcəyini vurğulayıb.\nAli Baş Komandan İlham Əliyevin apardığı uğurlu siyasəti və rəhbərliyi ilə ordunun gücü və əzmi, habelə xalqın iradəsi və rəhbəri ətrafında sıx birləşməsi hesabına 44 gün davam edən vətən müharibəsi torpaqlarımızın azad edilməsi ilə nəticələnib. İşğaldan azad edilmiş torpaqlarında dövlət hakimiyyəti orqanlarının fəaliyyətinin bərpa edilməsi, bələdiyyələrin formalaşdırılması Hesablama Palatasının Bələdiyyələr üzrə Xüsusi Qrupunda əldə etdiyi təcrübənin həmin bələdiyyələrdə də istifadə edilməsinə də şərait yaradacaq.\nToplantınının yekunu üzrə EUROSAI-ın Bələdiyyələrin Auditi üzrə Xüsusi Qrupun 2021-ci il üzrə fəaliyyət planı və digər sənədlər müzakirə edilərək qəbul edilib.\nToplantı yüksək müzakirələr şəraitində, interkativ onlayn rejimdə 4 saat davam edib və Litva AAQ-ı tərəfindən ilkin nəticələr ümumiləşdirilərək bağlı elan edilib.


access_time21/04/2021 03:35 folder_openİqtisadiyyat\n"Çünki Azərbaycanın Neft Fondu var. Azərbaycanın büdcəsinin 80 faizi belə deyək ki, neft pulları hesabına dolur"\n2021-ci ildə Azərbaycanda dövlət büdcəsinin kəsirinin ümumi daxili məhsula nisbəti 5,2 faiz səviyyəsində proqnozlaşdırılır. Trend bu barədə Beynəlxalq Valyuta Fondunun (BVF) Yaxın Şərq və Mərkəzi Asiya üzrə "Regional Economic Outlook" hesabatına istinadən məlumat verir. Bu, ötən ilin eyni dövrü ilə müqayisədə 1,2 faiz azdır. Fondun proqnozlarına əsasən, 2022-ci ildə dövlət büdcəsinin kəsirinin ÜDM-ə nisbəti 2 dəfədən çox azalacaq və 2,3 faiz təşkil edəcək.\nMövzu ilə bağlı "Şərq"ə açıqlamasında iqtisadçı-ekspert Pərviz Heydərov qeyd edib ki, müxtəlif beynəlxalq agentlik və maliyyə qurumlarının müxtəlif ölkələrdə iqtisadi göstəricilərlə bağlı proqnozları absurd xarakter daşıyır:\n“Çünki əvvəla, həmin ölkələrdə həyata keçirilən islahatların nəticəliyini hesablamaq həmin təşkilatlar üçün asan məsələ deyil, real olmayan işdir. Azərbaycanla, ümumiyyətlə, dünyanın iqtisadiyyatı ilə bağlı mütəmadi periodik olaraq söylədikləri proqnozlarının hamısı absurd və mücərad xarakteri daşıyır. Belə təşkilatlar hazırda real şəraitin fonunda Azərbaycan iqtisadiyyatındakı mövcud vəziyyəti nəzərdən keçirməklə belə bir proqnoz irəli sürürlər. Qlobal iqtisadiyyatda vəziyyət cüzi olaraq dəyişən kimi iki ay keçməmiş həmin o qurumların verdiyi proqnozlar yenidən təkrarlanır. Onlar yenilənir və bu dəfə rəqəmlər dəyişir.\nAzərbaycanda büdcənin icrası ilə bağlı bu neçə illər ərzində elə də ciddi böhranlı vəziyyət yaranmayıb. Sadəcə olaraq, 2014-2015-ci illərdə neftin dünya bazar qiymətinin düşməsi ilə əlaqədar olaraq büdcənin icrasında fövqəladə vəziyyət yaranmaq ehtimalı ortaya çıxdı. Amma təbii ki, bu baş vermədi.\nƏvvəla qeyd edim ki, Azərbaycanın dövlət büdcəsi ilə bağlı çətinliyin ortaya çıxacağı, yaxud da, gəlirlərin xərcləri ödəyə bilməyəcəyi kimi bir hadisənin baş verəcəyi ehtimalı sıfıra bərabərdir.\nNəyə görə? Çünki Azərbaycanın Neft Fondu var. Azərbaycanın büdcəsinin 80 faizi belə deyək ki, neft pulları hesabına dolur, yəni xəzinəni neft pulları təşkil edir. Qeyri-neft sektorunun ixracından əldə olunan valyuta gəlirləri və digər vergi yolu ilə daxil olan mədaxillər azlıq təşkil edir".\nP.Heydərov diqqətə çatdırıb ki, Azərbaycanda yaxın gələcəkdə çətin büdcə probleminin ortaya çıxa biləcəyi ehtimalı sıfıra bərabərdir:\n"Qeyd edim ki, 2019-cu ildə ölkəmizdə iki dəfə minimum əmək haqqı qaldırıldı. Həmçinin minimum pensiya məbləği və büdcə təşkilatlarında çalışanların maaşları iki dəfə artırıldı. Yəni 2019-cu ildə əvvəlki illərdən fərqli olaraq geniş maliyyələşdirilmə həyata keçirildi. Nəyin hesabına? Həmin ildə vergi məcəlləsinə dəyişiklik edildi və orda mövcud vergi dərəcələri, vergi yığımı mexanizmi də dəyişildi. Bunun nəticəsində həmin il ərzində büdcədən kənar vəsaitlər dövriyyəyə cəlb olundu. Habelə, 2019-cu ilin yekununda vergi və gömrük xətti ilə 1 milyarddan artıq vəsait dövlət büdcəsinə daxil oldu.\nHəmin ildə ciddi islahatlar aparıldı deyə büdcənin gəlirləri artırıldı. Dövlətimiz hər zaman büdcə məsələsinə ehtiyatla yanaşıb. Ona görə də hesab edirəm ki, Azərbaycanda bu il büdcə probleminin ortaya çıxacağı ehtimalı sıfıra bərabərdir".


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV Azərbaycanda təhsil sahəsində əhəmiyyətli nailiyyətlər əldə olunub\nMüasir dövrdə ölkələrin inkişaf konsepsiyasını təhsil müəyyənləşdirir. Bu baxımdan müasir təhsil sistemi yeni çağırışlara cavab verməlidir.\nAZƏRTAC xəbər verir ki, bu fikri iyunun 9-da Avropada Mühafizəkarlar və İslahatçılar Alyansının Bakı sammitinin təhsilin transformasiyası mövzusunda keçirilən panel iclasında təhsil nazirinin müavini Firudin Qurbanov söyləyib. Nazir müavini bildirib ki, müstəqilliyimizin bərpasından sonrakı dövrdə Azərbaycanda təhsilin inkişafı sahəsində əhəmiyyətli nailiyyətlər əldə edilib, müvafiq istiqamətin daha da təkmilləşdirilməsi üçün mühüm addımlar atılıb. Təhsilin normativ-hüquqi bazasının formaşaldırılması, maddi-texniki təminatı istiqamətində Azərbaycan Respublikasının Prezidenti tərəfindən imzalanan sərəncamlar əsasında geniş tədbirlər həyata keçirilib. Ölkəmizdə son illərdə bir sıra dövlət proqramları uğurla icra olunub, təhsilin məzmunu yenilənib, təhsil müəssisələrində informasiya-kommunikasiya texnologiyalarının tətbiqi əhəmiyyətli dərəcədə genişlənib.\nŞəhid Milli Qəhrəmanın anası hərbi qulluqçuların çiyinlərində son mənzilə yola salınıb06:06 09.06.2018\nŞri-Lankada partlayışlarda ölənlərin sayı 359 nəfərə çatıb06:06 09.06.2018\nDünyada 1 milyona yaxın bioloji növ yoxa çıxa bilər06:06 09.06.2018\nMarsda zəlzələ qeydə alınıb06:06 09.06.2018\nSudan paytaxtında etirazlar səngimir06:06 09.06.2018\nİnterpolun sabiq başçısı Çində həbs olunub06:06 09.06.2018


Heyvanın faydaları | Gənc Ailə\nAna Səhifə SAĞLAMLIQ Heyvanın faydaları\nPayızda dəyən meyvələrdən olan heyva mədə və bağırsaqları gücləndirir. Amma çox istifadə qəbzliyə səbəb ola bilər. Qanı təmizləyir, ürək çırpıntısına faydalıdır. Bronxit və vərəm kimi ağciyər xəstəliklərində öskürəyə qarşı yararlıdır. İnkişaf edən uşaqların sümüklərinin möhkəmlənməsinə kömək edir. o, hər yaşda olan insanların sinir sistemini gücləndirir, mədə-bağırsağı zərərli mikroblardan təmizləyir.Dəriyə və dırnaqlara parlaqlıq qazandırır.\nGeriNiyə yuxuda uçur və yıxılırıq? – Elmi cavab İrəliƏn dəbli ulduz cütlüklər - SİYAHI


Maraqlı Məsləhətlər » Münasibətlər » Necə sevgilinizi yuxudan oyatmaq lazımdır\nSəhərlər Oyanışı bəzi insanlar əsl işgəncə kimi qəbul edirlər. Axı insanın necə yuxudan oyandıqından, onun əhval-ruhiyyəsi və işləmək qabiliyyəti asılıdır. Əgər siz istəyirsinizsə ki, sizin sevgiliniz bütün gün özünü əla hiss etsin, onu düzgün oyatmağı öyrənin.\nDəqiqləşdirin, oyanışın hansı variantlarına sizin sevgiliniz üstünlük verir. Qışqırıqlar, kobud təkanlar və su tökmələr – bu qəti tədbirlərdir, amma əgər o onların köməyiylə oyanmağa razıdırsa, onda niyədə onun arzusunu yerinə yetirməmək? Əks təqdirdə belə amansız metodlardan istifadə etmək tövsiyə edilmir: çətin ki, soyuq suyun stəkanıiyla yuxudan oyananan insanın yaxşı əhval-rühiyyəsi olacaq.\nDaha erkən vaxta zəngli saatı qoyun, nə qədər lazımdır ki, siz öz sevgilinizi oyada biləsiniz 10-15 dəqiqə. Zərif tumarlamalardan başlayın ki, o tədricən oyansın, və sonra masaja keçin. Belə oyanış sizin kişiniz üçün yalnız çox xoş olmayacaq, həm də ona xeyir gətirəcək, xüsusilə əgər siz masajı düzgün etməyi öyrənəcəksinizsə.\nYüngül zarafatdan səhərə başlayın. Məsələn, sevgilinizi zərif qucaqlayıb və asta demək: "Durun, sizin əlahəzrətiniz, böyük işlər sizi gözləyir!" və ya nəsə ona oxşar. Qoy gün təbəssümdən başlansın. Sadəcə nəsə zərif pıçıldamaq olar ki, kişi yaxşı əhval-ruhiyyədə oyansın.\nƏgər sizə o zaman öz sevqilinizi oyatmaq lazımdır, nə vaxt ki, siz artıq işdəsiniz, ona mobil telefona zəng vurun. Gedərək, əmin olun ki, telefon çarpayı yaxınlığındadır, başqa cür kişi əhəmiyyət verməyə və ya sadəcə sizin zənginizi eşitməyə bilər. Sevgiliniz dəstəyi göterəndə nə demək lazımdır – sizə qərar vermək lazımdır. Müxtəlif variantlar mümkündür, başlayaraq "Sabahın xeyir, sevgilim, mən səni çox sevirəm" və bitirərək "Dərhal dur, pişiyi yedizdir, iti gəzintiyə apar və uşaqları məktəbə apar".\nİstirahət günləri öz sevgilinizə doyunca yatmağa imkan vermək daha yaxşıdır. Həmçinin ona xoş oyanışı təmin etməyə çalışın. Məsələn, yatağa səhər yeməyini gətirmək, asta musiqini qoşmaq, zəiflədən eşq masajını etmək, sığallamaq olar. Sevgilinizə yataqdan həzz almağa icazə verin nə qədər ki, o özü istəyəcək. Əgər sizə teatra, kinoya, qonaq və s. getmək lazımdırsa, sevqilinizlə cəzbedici danışmağa çalışın, əgər o, bu dəqiqə yataqdan qalxacaqsa necə yaxşı siz onunla bu günü istirahət edəcəksiniz, necə xoş gün onu gözləyir.\nTarix: 2018 yan 5 Teqlər: Maraqli, Meslehetler, Munasibetler, İntim\tBaxılıb: 5141


"EuroHome"da mağazaları yanan sahibkarlar yolu bağladılar - Video - modern.az\n11 Dekabr 2019, 11:53 | AKTUAL\n"EuroHome"da mağazaları yanan sahibkarlar yolu bağladılar - Video\nModern.az xəbər verir ki, Bakı-Sumqayıt yolunu bağlayan sahibkarlar onlara dəyən zərərin kompensasiya edilməsini istəyirlər. Mağazası yananlardan biri ona 100 min manatdan yuxarı zərər dəydiyini və ticarət fəaliyyətinin tamam dayandığını bildirib.\nMəsələ barədə daha ətraflı məlumat verməyə çalışacağıq.\nQeyd edək ki, ötən gün Binəqədi rayonu ərazisinsə yerləşən bazar alışıb. Çox sayda mağaza içərisində mallarla birgə yanıb.(bakupost.az)


Güney Azərbaycanda milli fəallara qarşı edamlar\nGüney Azərbaycanın Urmu şəhərində İran mollakratiya rejiminin inqilab məhkəməsində 102-ci bölümün hakimi C.Çöhrəqani “Güney Azərbaycan Milli Hərəkatı”nın 6 nəfər milli fəalına hökm oxuyub. Mollakratiya rejimi qondarma ittihamlara əsasən qurduğu məhkəmədə Süməyyə Əlidust ,Vahid Nəsibi, Vahid Faezpur, Murtaza Zərrini, Qulam Qulizadə və Meysəm Azadiyə hər birinə 8 ay, toplam 48 ay həbsə məhküm edib. Onu da qeyd edək ki, 36 nəfər “Güney Azərbaycan Milli Hərəkarı”nın fəalları olaraq 2013-cü il iyun ayının 27-də Uluslararası “İşgəncəyə qarşı” günü münasibətiilə Səhənd dağına gedərkən mollakratiya rejiminin xüsusi cəza dəstəsinin (İran kəşfiyyatı və təhlükəsizlik nazirliyi -Ettelaat ) qüvvələri tərəfindən tutulmuşlar. Həmin milli fəalların arasında adları çəkilən 6 nəfər milli fəal günlərlə davam edən işgəncələrə məruz qalmışlar. Daha sonra isə, onları mülki qaydada cərimə ödətmək qarşılığında müvvəqəti şəkildə həbsdən azad etmişlər. Ancaq, 2016-cı il dekabrın 7-də həmin məhkəməyə çıxaırla milli fəallar “İran rejiminin əleyhinə təbliğ” kimi qondarma ittihamları rəd etmişdilər və məhkəmə 2017 ci ilin 1 fevralına ertələnmişdi.\nİran mollakratiya rejimi dünyada baş verən qlobal siyasi dəyişiklikləri, özəlliklə də ABŞ-dakı son prezident seçkilərinin hədəflərini nəzərə alaraq, artıq daha sərt şəkildə addım atmağı hədəf seçmişdir. Beləliklə də “xalqlar həbsxanası”na çevrilmiş mollakratiya rejimi hər bir xalqın özgürlüyü uçun milli mücadilə aparan fəallara qarşı sərt davranışlar nümayiş etdirir.


İlham Əliyev Azərbaycanın pravoslav xristian icmasını Milad bayramı münasibətilə təbrik edib\nCəmiyyət 5 Yanvar 2011 18:44 (UTC+04:00)\nAzərbaycan Prezidenti İlham Əliyev çərşənbə günü Azərbaycanın pravoslav xristian icmasını Milad bayramı münasibətilə təbrik edib. Məlumatı AzərTAc Dövlət İnformasiya Agentliyi yayıb.\n"Müqəddəs Milad bayramı münasibətilə sizi və Azərbaycanın bütün xristian icmasını ürəkdən təbrik edir, bu əziz gündə hər birinizə ən səmimi arzu və diləklərimi yetirirəm", - təbrikdə deyilir.\nİlham Əliyev Azərbaycanda ayrı-ayrı mədəniyyətlərin daşıyıcıları olan xalqlar və etnik azlıqların həmişə sülh və əmin-amanlıq içində yaşadığını, səmavi dinlərin əsrlər boyu qarşılıqlı hörmət və etimad şəraitində fəaliyyət göstərdiyini bildirib.\n"Biz mütərəqqi milli-tarixi ənənələr üzərində bərqərar olmuş müasir cəmiyyətimizdə hökm sürən tolerantlığı, ictimai-siyasi sabitliyi, vətəndaş həmrəyliyini Azərbaycan dövlətçiliyinin misilsiz nailiyyəti kimi qiymətləndirir və haqlı olaraq bununla fəxr edirik. Ölkəmizdə etnik-mədəni müxtəlifliyin qorunub saxlanmasına və daha da inkişaf etdirilməsinə bundan sonra da daimi diqqət və qayğı göstəriləcəkdir.\nİsa Peyğəmbərin mübarək mövludu ilə əlamətdar olan Milad bayramı özündə yeniliyi, əmin-amanlığı, mərhəmət və şəfqət duyğularını təcəssüm etdirir. Qoy bu nurlu bayram ailələrinizə xoşbəxtlik, süfrələrinizə bərəkət, həyatınıza firavanlıq gətirsin. Bayramınız mübarək olsun!" - təbrikdə bildirilir.


Məxfilik Siyasəti - Monopacking.com\nMəxfiliyiniz bizim üçün vacibdir. Məxfiliyinizə hörmət etmək və sizin haqqınızda toplaya biləcəyimiz hər hansı şəxsi məlumatla bağlı hər hansı müvafiq qanun və qaydalara riayət etmək Monopacking siyasətidir, o cümlədən vebsaytımızda, https://monopacking.com/, sahib olduğumuz və işlədiyimiz digər saytlar.\nBu siyasət 28 avqust 2021-ci il tarixindən qüvvədədir və sonuncu dəfə 28 avqust 2021-ci ildə yenilənib.\nBiz toplanması Məlumat\nTopladığımız məlumata həm xidmətlərimizdən və təqdimatlarımızdan istifadə edərkən və ya iştirak edərkən bizə bilərəkdən və fəal şəkildə təqdim etdiyiniz məlumat, həm də məhsul və xidmətlərimizə daxil olarkən cihazlarınız tərəfindən avtomatik olaraq göndərilən hər hansı məlumat daxildir.\nVeb saytımıza daxil olduğunuz zaman, serverlərimiz veb brauzerinizin təqdim etdiyi standart məlumatları avtomatik olaraq daxil edə bilər. Buraya cihazınızın İnternet Protokolu (IP) ünvanı, brauzerinizin növü və versiyası, ziyarət etdiyiniz səhifələr, səfərinizin vaxtı və tarixi, hər səhifədə sərf olunan vaxt, səfərinizlə bağlı digər təfərrüatlar və baş verən texniki detallar daxil ola bilər. rastlaşa biləcəyiniz hər hansı səhvlərlə birlikdə.\nNəzərə alın ki, bu məlumat özlüyündə şəxsiyyəti müəyyənləşdirməsə də, ayrı-ayrı şəxslərin şəxsiyyətini müəyyən etmək üçün onu digər məlumatlarla birləşdirə bilər.\nBiz aşağıdakılardan birini və ya bir neçəsini ehtiva edən şəxsi məlumat tələb edə bilərik:\nŞəxsi məlumatlarınızın emalı üçün qanuni səbəblər\nBiz sizin şəxsi məlumatlarınızı yalnız bunun üçün qanuni səbəbimiz olduqda toplayırıq və istifadə edirik. Bu halda biz yalnız sizə xidmətlərimizi təqdim etmək üçün əsaslı surətdə zəruri olan şəxsi məlumatları toplayırıq.\nMəlumatın Toplanması və İstifadəsi\nVeb saytımızda aşağıdakılardan hər hansı birini etdiyiniz zaman biz sizdən şəxsi məlumat toplaya bilərik:\nMəzmunumuza daxil olmaq üçün mobil cihaz və ya veb brauzerdən istifadə edin\nE-poçt, sosial media və ya hər hansı oxşar texnologiyalar vasitəsilə bizimlə əlaqə saxlayın\nSosial şəbəkələrdə bizi qeyd edəndə\nBiz məlumatları aşağıdakı məqsədlər üçün toplaya, saxlaya, istifadə edə və açıqlaya bilərik və şəxsi məlumatlar bu məqsədlərə uyğun gəlməyən şəkildə daha sonra işlənməyəcək:\nveb saytımızdakı təcrübənizi fərdiləşdirməyə və ya fərdiləşdirməyə imkan vermək üçün\nanalitika, bazar araşdırması və biznesin inkişafı, o cümlədən vebsaytımızı, əlaqəli tətbiqləri və əlaqəli sosial media platformalarını idarə etmək və təkmilləşdirmək üçün\nNəzərə alın ki, sizin haqqınızda topladığımız məlumatları digər etibarlı mənbələrdən aldığımız ümumi məlumat və ya tədqiqat məlumatları ilə birləşdirə bilərik.\nŞəxsi Məlumatlarınızın Təhlükəsizliyi\nŞəxsi məlumatları toplayan və emal etdikdə və bu məlumatı saxlayarkən, biz onu itki və oğurluğun, habelə icazəsiz girişin, açıqlamanın, surətin çıxarılmasının, istifadəsinin və ya dəyişdirilməsinin qarşısını almaq üçün kommersiya baxımından məqbul vasitələr çərçivəsində qoruyacağıq.\nBizə təqdim etdiyiniz şəxsi məlumatı qorumaq üçün əlimizdən gələni etsək də, biz məsləhət görürük ki, heç bir elektron ötürmə və ya saxlama üsulu 100% təhlükəsiz deyil və heç kim mütləq məlumat təhlükəsizliyinə zəmanət verə bilməz. Biz hər hansı məlumat pozuntusu ilə bağlı bizə tətbiq olunan qanunlara əməl edəcəyik.\nSiz bizim xidmətlərimiz çərçivəsində öz məlumatınızın təhlükəsizliyini təmin etməklə hər hansı parolu və onun ümumi təhlükəsizlik gücünü seçmək üçün məsuliyyət daşıyırsınız.\nŞəxsi məlumatlarınızı nə qədər müddətə saxlayırıq\nBiz sizin şəxsi məlumatlarınızı yalnız ehtiyac duyduğumuz müddət ərzində saxlayırıq. Bu müddət bu məxfilik siyasətinə uyğun olaraq məlumatınızdan nə üçün istifadə etdiyimizdən asılı ola bilər. Şəxsi məlumatlarınız artıq tələb olunmursa, sizi tanıdan bütün təfərrüatları silməklə onu siləcəyik və ya anonim edəcəyik.\nBununla belə, zərurət yaranarsa, biz sizin şəxsi məlumatlarınızı hüquqi, mühasibat uçotu və ya hesabat öhdəliyinə uyğunluğumuz üçün və ya ictimai maraq, elmi və ya tarixi tədqiqat məqsədləri və ya statistik məqsədlər üçün arxivləşdirmə məqsədləri üçün saxlaya bilərik.\nBiz məhsul və ya xidmətlərimizdən heç birini birbaşa 13 yaşından kiçik uşaqlara yönəltmirik və 13 yaşdan kiçik uşaqlar haqqında bilərəkdən şəxsi məlumatları toplamırıq.\nŞəxsi məlumatların beynəlxalq ötürülməsi\nTopladığımız şəxsi məlumatlar bizim və ya partnyorlarımızın, filiallarımızın və üçüncü tərəf provayderlərimizin obyektlərinin saxlandığı yerlərdə saxlanılır və/yaxud emal edilir. Nəzərə alın ki, şəxsi məlumatlarınızı saxladığımız, emal etdiyimiz və ya ötürəcəyimiz məkanlarda ilkin məlumatı təqdim etdiyiniz ölkə ilə eyni məlumatların qorunması qanunları olmaya bilər. Şəxsi məlumatlarınızı digər ölkələrdə üçüncü tərəflərə ötürsək: (i) biz bu köçürmələri qüvvədə olan qanunvericiliyin tələblərinə uyğun olaraq həyata keçirəcəyik; və (ii) biz bu məxfilik siyasətinə uyğun olaraq ötürülən şəxsi məlumatları qoruyacağıq.\nHüquqlarınız və Şəxsi Məlumatlarınıza Nəzarət\nVeb saytımızla bağlı təcrübənizin təsir altına düşə biləcəyini başa düşərək, şəxsi məlumatlarınızı həmişə bizdən gizlətmək hüququnuzu saxlayırsınız. Şəxsi məlumatlarınız üzərində hüquqlarınızdan istifadə etdiyiniz üçün sizə qarşı ayrı-seçkilik etməyəcəyik. Əgər şəxsi məlumatı bizə təqdim etsəniz, bu məxfilik siyasətinə uyğun olaraq onları toplayacağımızı, saxlayacağımızı, istifadə edəcəyimizi və açıqlayacağımızı başa düşürsünüz. Haqqınızda saxladığımız hər hansı şəxsi məlumatın təfərrüatlarını tələb etmək hüququnuzu özündə saxlayırsınız.\nƏgər üçüncü tərəfdən sizin haqqınızda şəxsi məlumat alsaq, onu bu məxfilik siyasətində göstərildiyi kimi qoruyacağıq. Əgər siz başqası haqqında şəxsi məlumatı təqdim edən üçüncü tərəfsinizsə, bu şəxsin şəxsi məlumatı bizə təqdim etmək üçün razılığını aldığınızı ifadə edir və təmin edirsiniz.\nƏgər siz əvvəllər şəxsi məlumatlarınızı birbaşa marketinq məqsədləri üçün istifadə etməyimizlə razılaşmısınızsa, istənilən vaxt fikrinizi dəyişə bilərsiniz. Biz sizə e-poçt verilənlər bazamızdan imtina etmək və ya kommunikasiyalardan imtina etmək imkanı verəcəyik. Xahiş edirik unutmayın ki, şəxsiyyətinizi təsdiqləməmizə kömək etmək üçün sizdən xüsusi məlumat tələb edə bilərik.\nHaqqınızda saxladığımız hər hansı məlumatın qeyri-dəqiq, köhnəlmiş, natamam, əhəmiyyətsiz və ya yanıltıcı olduğuna inanırsınızsa, lütfən, bu məxfilik siyasətində göstərilən təfərrüatlardan istifadə edərək bizimlə əlaqə saxlayın. Biz qeyri-dəqiq, natamam, yanıltıcı və ya köhnəlmiş məlumatı düzəltmək üçün ağlabatan addımlar atacağıq.\nMüvafiq məlumatların qorunması qanununu pozduğumuza inanırsınızsa və şikayət etmək istəyirsinizsə, lütfən, aşağıdakı təfərrüatlardan istifadə edərək bizimlə əlaqə saxlayın və iddia edilən pozuntunun tam təfərrüatlarını bizə təqdim edin. Biz şikayətinizi dərhal araşdıracaq və araşdırmamızın nəticəsini və şikayətinizə baxılması üçün atacağımız addımları qeyd edərək sizə yazılı cavab verəcəyik. Şikayətinizlə bağlı tənzimləyici orqan və ya məlumatların mühafizəsi orqanı ilə əlaqə saxlamaq hüququnuz da var.\nSizin və saytımızdakı fəaliyyətiniz haqqında məlumat toplamaq üçün “kukilərdən” istifadə edirik. Kuki veb saytımızın kompüterinizdə saxladığı və hər dəfə ziyarət etdiyiniz zaman daxil olduğu kiçik bir məlumat parçasıdır ki, saytımızdan necə istifadə etdiyinizi başa düşə bilək. Bu, qeyd etdiyiniz tərcihlərə əsaslanaraq sizə məzmun təqdim etməyimizə kömək edir.\nVeb saytımız tərəfindən idarə olunmayan xarici saytlara link verilə bilər. Xahiş edirik unutmayın ki, həmin saytların məzmunu və siyasətləri üzərində nəzarətimiz yoxdur və müvafiq məxfilik təcrübələrinə görə məsuliyyət və ya məsuliyyəti qəbul edə bilmərik.\nBu Siyasətdə dəyişikliklər\nÖz mülahizəmizə uyğun olaraq, biznes proseslərimizə, cari məqbul təcrübələrə və ya qanunvericilik və ya tənzimləyici dəyişikliklərə dair yeniləmələri əks etdirmək üçün məxfilik siyasətimizi dəyişə bilərik. Bu məxfilik siyasətini dəyişdirmək qərarına gəlsək, dəyişiklikləri bu məxfilik siyasətinə daxil olduğunuz eyni linkdə burada dərc edəcəyik.\nQanunla tələb olunarsa, biz sizin icazənizi alacağıq və ya sizə şəxsi məlumatlarınızın hər hansı yeni istifadəsinə daxil olmaq və ya ondan imtina etmək imkanını verəcəyik.\nMəxfiliyinizlə bağlı hər hansı sualınız və ya narahatlığınız üçün aşağıdakı məlumatlardan istifadə edərək bizimlə əlaqə saxlaya bilərsiniz:


Göbələklər — Vikipediya\n(Göbələk səhifəsindən istiqamətləndirilmişdir)\nGöbələk (lat. Fungi) — mayalar və kiflər kimi mikroorqanizmlər və eləcə də geniş yayılmış papaqlı göbələklər kimi eukariot orqanizmlərin daxil olduğu geniş qrupdur. Göbələklər bitkilər, heyvanlar, bakteriyalar və protistlərdən fərqlənən və ayrıca bir aləm kimi Göbələklər adı altında birləşdirilən orqanizmlərdirlər. Xitindən təşkil olunan hüceyrə divarı göbələkləri bakteriyalar, bitkilər, heyvanlar və protistlərdən fərqləndirən başlıca əlamətdir( Protistlər və bitkilərdə hüceyrə divarı əsasən sellüozadan təşkil olunur). Əksər göbələklər mikotoksinlər adlanan bioaktiv birləşmələr əmələ gətirirlər. Göbələklər əsasən kosmopolitan orqanizmlərdirlər ki, onlara hər yerdə rast gəlmək mümkünür. Göbələkləri öyrənən elm mikologiya adlanır. Göbələklərin 100 000-ə qədər növü var.\nGöbələklərin müxtəlif aləmi\nFungi (L., 1753)\n1 Göbələklərin ortaq cəhətləri\n3 Məişətdəki rolu\n4 Kimyagər göbələk corticeps\n6 Göbələklərin qidalanması\nGöbələklərin ortaq cəhətləriRedaktə\nFərqli mühitlərdə göbələklərin funksiyası müxtəlif olsa da, onları birləşdirən bir çox cəhətlər vardır:\nGöbələklər çox vaxt tumurcuqlanma yolu ilə çoxalır.\nGöbələklər xloroplastlardan məhrumdurlar və heterotrof canlılardırlar. Bu səbəbdən də onlar enerji mənbəyi kimi hazır üzvü birləşmələrdən istifadə edirlər.\nGübələklərdə ehtiyat qida madəsi kimi heyvani nişastanın-qlikogenin toplanması isə onları heyvanlar aləminə yaxınlaşdi\nGöbələklər hər cür mühitdə yaşamağa uyğunlaşmışdır. Göbələklərin böyük bir qismi parazit həyat keçirir. Belə göbələklərdən biri də "Plazmapola - Vitikola"dır. Bu papazit üzüm yarpaqlarının üzərində bozumtul örtük əmələ gətirir və günəşin şüalarının yarpağa nüfüz etməsinə mane olur. Üzüm bitkisində mildium xəstəliyini törədir. Parazitin inkişaf etməsi payıza təsadüf edir. Onu yalnız əhəng suyu ilə məhv etmək olar.\nTəbiətdə parazit göbələklərdən başqa simbioz həyat sürən göbələklər də var. Belə göbələklər adətən aid olduqları ağacın yanında bitir və onunla "şərikli" həyat keçirir. Məsələn, palıd ağacının yanında palıd ağacı göbələyi, çinar ağacının yanında çınar ağacı göbələyi, şam ağacının yanında yaglı göbələk, küknar ağacının yanında sarı-qırmızı göbələk tozağaci yaninda toazağacı ağcaqovaq yaninda qırmızıbaş göbələyi görmək olar. və s.Bu göbələklər əldə etdikləri mineralları ağaca, ağac isə öz növbəsində göbələyə lazimi üzvi maddəni kök vasitəsilə ötürür.\nKimyagər göbələk corticepsRedaktə\nCorticeps göbələyi, yağış meşələrində yetişən çox qüvvətli zəhəri olan, parazit göbələkdir.Ancaq bütün göbələklərin əksinə Corticeps zəhərini həzm yolu ilə deyil, toxunma yolu ilə keçirir.Corticepsin sporları çox təsirli zəhərlə doludur. Yanından keçən qarışqaya bu ölümcül sporlardan biri bulaşdığı anda bütün qarışqa koloniyası həyəcana keçir və infeksiyaya bulaşan qarışqanı koloniyadan uzağa daşıyırlar. Bir-birləri arasında çox böyük həmrəylikləri olan qarışqa birliyinin, koloniyalarındakı hər hansı bir qarışqanı özlərindən uzaqlaşdırmağı isə heyrətamiz və qeyri-adi vəziyyətdir. Ancaq koloniyanın bu hərəkəti etməkdə çox haqlı səbəbləri var. Corticeps, spor bulaşan qarışqanın bütün bədəninə və beyninə təsir edən güclü zəhərə malikdir və qarışqa bulaşan bu güclü zəhərin təsiriylə qısa müddətdə bütün şüurunu itirir. Sanki hipnoz olmuş kimi zəhərin təsiri altına girir və bir budağa, ya da kökə doğru dırmaşmağa başlayır və birdən dayanıb bütün gücü ilə möhkəm-möhkəm yapışaraq başını budağa batırır və zəhərin təsiriylə intihar edərək ölür. Və əsl möcüzə burada başlayır… Ölü qarışqanın bədənini öz sporları üçün gübrə olaraq istifadə edən Corticeps, qarışqanın başını batırdığı budağın tərkibindəki su ilə də bəslənərək, böyüməyə başlayır və qısa müddətdə ölü qarışqanın gövdəsini yararaq böyüyür və uzanar. Bütün böcək növlərinin yüzdən səksən faizinin yaşadığı yağış meşələrində, bitki örtüyünün qorunması və bu böcəklərin saylarının tarazlıq təşkil etməsində Corticeps göbələyinin ifraz etdiyi bu zəhər çox əhəmiyyətli yerə malikdir. Və bu həssas tarazlığı qorumaq üçün, hər bir Corticeps növü müəyyən bir böcək növü üzərində təsirli zəhərə malikdir.\nTədqiqatın nəticəsində göstərilib ki, saniyədə 25 metr olmaqla göbələklər maksimum sürətlə öz sporlarını 2 metrdən çox məsafəyə atır.  Beta-qlükonlarla, başqa sözlə, polisaxaridlərlə zəngin olan göbələklər immun sistemini stimullaşdırır və ximoterapiya effektinə malikdir. İmmun sistemi aktivləşdikdə şişin böyüməsi ləngiyir, çünki şiş hüceyrələrinin qarşısının alınmasına cavabdeh olan T-limfositlər, təbii killerlər və makrofaqlar işləyir. Bundan başqa, beta-qlükonlar xərçəng ilə mübarizədə əhəmiyyətli olan sitokin istehsalını stimullaşdırır. Göbələklər şiş hüceyrələrinin böyüməsinə və metastazların yaranmasına mane olur, çünki göbələklər qorxulu nüvə faktoru kappa-bi-nin qarşısını alır. Yodlardan (immun stimulyatorlarından) müdafiə mexanizminə təsir edən agentlərin istifadəsi rəsmi ximoterapiyaya zəif immun sistemli insanın müalicəsi üçün əlavə terapevtik instrument verir. Bu xassəli preparatların tədqiqatına çoxlu pul istiqamətləndirir, bizə immun sisteminin əla stimullaşdırıcıları göbələk də daxil olmaqla təbiət unudulur. Qərb təbabətində istifadə olunan immun sistemi stimullaşdırıcıları (farmokoloji stimullaşdırıcılar interferon qamma (İFN-g), şiş nevrozu faktoru (ŞNF) və interleykin-2 (İZ-2)-dir. Bu maddələr bir qayda olaraq əlavə effektlər yaradır: hərarət, üşütmə, dəridə səpişik, şişkinlik, təzyiqin azalması, ürək çatışmazlığı, neyrotoksikoz. Göbələklər immun sisteminin güclü stimulyatorlarıdırlar, həm də əlavə effekt yaratmırlar, daha ucuzdurlar. Süni molekulları öyrənmək əvəzinə üzümüzü təbiətə çevirək və göbələkləri – immun sisteminin güclü stimullaşdırıcılarını görək. Proqressivləşən döş xərçəngi olan qadınlar göbələklərdən əlavələrlə müalicə olunduqda müalicənin beşinci günündən sonra immun sisteminin hüceyrələrinin xeyli artması müşahidə olunur, ximoterapiya aparılmasına baxmayaraq. Şübhəsiz, göbələklər immunitetin artması üçün güclü silahdır. Yaponiyada ximoterapiya prosesində göbələk istifadəsi adət olunmuş işdir. Sübut olunub ki, onlar sağ qalmaq göstəricisini, həyatın keyfiyyətini yaxşılaşdırır, immun sistemini gücləndirməklə ximoterapiyanın gedişində xəstəliklərdən və qusmadan azad vaxtı artırır. Göbələklər təkcə beta-qlükonlarla yox, həm də selen ilə də zəngindir. Selen xərçəngə qarşı mübarizədə köməkçidir. Göbələklər bu günkü xərçəng epidemiyasında olduqca faydalıdır. Əhəmiyyətlidir! Gündə 10 qram göbələk istifadə edən çin qadınlarında döş xərçənginə tutulmaq riski 64% azalır. Əgər onlar əlavə olaraq yaşıl çay içirsə, xərçəng təhlükəsi 89% azalır.\n↑ "AESMF". 2011-06-07 tarixində orijinalından arxivləşdirilib. İstifadə tarixi: 2010-06-06.\nФернандес Одиле. Мои рецепты от рака. Откровения врача, победившего болезнь / Одиле Фернандес, – Москва, Эксмо, 2019, 512с. – Рак победим.\nMənbə — "https://az.wikipedia.org/w/index.php?title=Göbələklər&oldid=6393060"\nLast edited on 9 aprel 2022, at 08:06\nBu səhifə sonuncu dəfə 9 aprel 2022 08:06 tarixində redaktə edilib.